ועדת הכלכלה, כנסת 20, פרוטוקול מספר 894, 2018-12-24 09:30

איתן כבל: בוקר טוב, נציגי הממשלה, גברתי מנהלת הוועדה, יועצים משפטיים, דובר, ערוץ הכנסת, חברתי חברת הכנסת, אורחים נכבדים, אנחנו קודם כול נתחיל במה שאנחנו נוהגים לעשות פה בוועדה מדי יום.

איתן כבל: נתחיל ברשות

איתן כבל: כם בהקראה של שיר.

איתן כבל: בוקר טוב, היום יום שני, ט״ז בטבת, 24 בדצמבר, בשבת נקרא את פרשת שמות ונתחיל את ספר שמות.

איתן כבל: היום אקריא את שירה של אמונה שמידט ז״ל, ״התחנה האחרונה״.

איתן כבל: שמידט דור תשיעי בירושלים, אשת חינוך והוראה שהעמידה דורות של תלמידים משכבות שונות של החברה.

איתן כבל: האמונה, האופטימיות וההומור היו נר לרגליה במהלך כל חייה ובעיקר בעתות של קושי והתמודדות עם אתגרים, כפי שתיארה אותם.

איתן כבל: כתיבת מאות חיבורים של שירים, יומנים, מחזות, הצגות ומערכי שיעורים למורים היו חלק משגרת יומה, כשרצונה לתת מהלב והנשמה לכל הסובבים אותה.

איתן כבל: אמונה היא אימם של חברים טובים שלנו פה בוועדה, עו"ד שירה תם, עו"ד שרית פילפסון, ואבי שמידט, שגם שלחו לי את השיר.

איתן כבל: "התחנה האחרונה", אמונה שמידט.

איתן כבל: "יד גרומה פנים מחוטטי שנים/ לכל קמט סיפור, לכל שערה לבנה הפתרונים/ פה פעור כסימן שאלה/ גב כפוף נמשך לאדמה/ שיני הזמן נגסו בחיוך המקומט בשיניים הרקובות/ קפוצות השפתיים, חתומות וסמוקות הלחיים/ והעיניים כחולמות אפורות, מצועפות,/ מביטות לזיכרונות רחוקים/ והנה – תחנה, האוטובוס עצר ועלתה הזקנה.

איתן כבל: / הנסיעה נמשכת על פני נופים מתחלפים/ תחנה אחר תחנה אנשים עולים ויורדים/ חריקת בלמים!

איתן כבל: / התחנה האחרונה אומר הנהג לזקנה/ הממשיכה לדבוק במושבה/ את יורדת?

איתן כבל: שואל הנהג הנחפז את הזקנה/ אולי אפשר עוד קצת?

איתן כבל: קולה מהסס/ ומשיב הנהג הצעיר בחמה 'לא גברתי עכשיו רדי זו התחנה האחרונה'.

איתן כבל: / ולאן אני אלך מכאן?

איתן כבל: ואני לבדי והדרך לא מוכרת?

איתן כבל: / 'מצטער גברת – עלייך להמשיך לבד, איתי את לא חוזרת'/ הביטה הזקנה בדלת באנחה ירדה לאטה/ כשדמעה על לחיה והדלת נסגרה.

איתן כבל: / והנהג צעיר נמרץ שלדרכו אץ.

איתן כבל: " היא נהגה לתאר מצבים, וזו אחת הסיטואציות שבהן היא נפגשה, וזה חזק מאוד.

איתן כבל: בוקר טוב לכם, אנחנו בדיון הרביעי בהצעת חוק שירותי תיירות, התשע"ח-2018.

איתן כבל: ברשות

איתן כבל: כם אני רוצה לומר כמה משפטים שהם המשך לסוף של הדיון הקודם.

איתן כבל: קודם כול, כל מי שביקש את רשות הדיבור, שיגנוז אותה.

איתן כבל: נגמרו הנאומים, נגמרו הדיבורים, אנחנו בהקראה והתייחסויות להקראה.

איתן כבל: אני מתכוון להצביע ולעשות כל מאמץ להתקדם כמה שיותר ובמקרה הפחות טוב להשלים לפעם הבאה, לעוד איזה דיון שנוכל להשלים את התהליך הזה.

איתן כבל: די, כל המילים נאמרו, מכל הזוויות, בכל השפות אפרופו הצעת החוק, כל מדריך והמקום שממנו שהוא בא.

איתן כבל: החוק הוא חשוב, צריך לאזן אותו, וזה מה שאנחנו מנסים לעשות כמו תמיד.

איתן כבל: לאחרונה גם העברנו חקיקות לאין שיעור יותר מורכבות ויותר מסובכות מזה.

איתן כבל: אם שם הצלחנו, בוודאי נמצא את עצמנו מצליחים כאן.

איתן כבל: אדוני היועץ המשפטי, בבקשה.

איתי עצמון: הוועדה דנה בדיון האחרון בסעיף ההגדרות ולא השלימה את אישור כל ההגדרות.

איתי עצמון: עצרנו בהגדרה "הממונה על הוראת הדרך", זו הגדרה שאושרה.

איתי עצמון: הוקראו הגדרות "סיור" ו"רשיון הוראת דרך".

איתי עצמון: אני מציע שמכאן היועצת המשפטי של משרד התיירות ימשיך בהקראת ההגדרות.

שרון מאיר: יש כאן הגדרה שנשמטה בנוסח שנשלח לוועדה, בגלל שהיה לנו נוסח מקביל שעליו עבדנו וזה לא עבר לעדכונים של הנוסח הכחול, אז אני אקרא גם את זה.

איתי עצמון: לאחר שמקריאים כל סעיף צריך להסביר בקצרה לוועדה מה המשמעות שלו פה.

איתן כבל: בדיוק, כדי שנדע.

איתן כבל: בבקשה.

לאה ורון: הסברים בבקשה.

שרון מאיר: סעיף 1, סעיף ההגדרות הוא הבסיס ליתר הוראות החוק למעשה.

לאה ורון: כל הגדרה, למה היא נועדה, מה המשמעות שלה.

שרון מאיר: "סיור" למעשה זו הגדרה בסיסית, וזה מתקשר בעיקר לכל פרק מורי הדרך, כדי להגדיר מהו סיור בישראל.

שרון מאיר: "רישיון הוראת דרך" ו"רישיון" מפנה אותנו לסעיף 5 בחוק, שם מוגדר מהו רישיון של מורה דרך לפי חוק זה.

שרון מאיר: "שירות הדרכה" זו ההגדרה הכללית של הדרכה בישראל.

שרון מאיר: זה לא נוגע לרישיון, אלא זה השירות הכללי שניתן לתייר במסגרת סיור.

שרון מאיר: לעומת זאת, "שירות הוראת דרך", שזאת ההגדרה הבאה, זה השירות שמורה דרך נותן, שירות הדרכה שניתן רק בידי מורי דרך.

איתי עצמון: שהוא בעל ברישיון.

דודו קובסניאנו: שהוא חייב ברישיון.

שרון מאיר: "שירות תיירות" זה כולל בתוכו את כל שירותי התיירות שהחוק הזה מתייחס אליהם.

שרון מאיר: זה לא אומר שאין עוד שירותים, אבל זו ההגדרה הכללית של שירות תיירות.

בני כפיר: יש לי רק שאלה לגבי הנושא של הגדרת נותני "שירות תיירות".

בני כפיר: האם אפשר קצת להרחיב בזה?

דודו קובסניאנו: הרעיון הוא שכל מי שנותן אחד או יותר מהשירותים שמפורטים בסעיף כדרך עיסוק או בתמורה שלא כדרך עיסוק, הוא נחשב כמי שנותן שירותי תיירות, ועליו חלות כל מיני הוראות במסגרת החוק.

בני כפיר: זאת אומרת, מסגרות ממשלתיות, ציבוריות, סוכני נסיעות ואנשים פרטיים שמארגנים את הטיול.

דודו קובסניאנו: כל מי שנותן את השירותים המפורטים בסעיף.

איתן כבל: העניין ברור.

בני כפיר: חברות אוטובוסים, בסדר.

איתן כבל: התוכן מדבר בעד עצמו.

איתן כבל: אני יכול להצביע על זה?

דודו קובסניאנו: יש עוד כמה הגדרות, בואו נסיים.

שרון מאיר: "שירות נלווה" למעשה מתייחס ליחידות האירוח.

שרון מאיר: זה השירותים הנלווים שניתנים במתקני תיירות.

שרון מאיר: "השר" כמובן זה שר התיירות.

שרון מאיר: "תייר חוץ" ו"תייר פנים" – יש לנו הבחנה בין תייר חוץ ותייר פנים בגלל החובות להעסקת מורי דרך.

מוטי בר טוב: תחת שירותי הדרכה אתם מציינים את המונח "תייר", אבל רק כמה סעיפים אחרי זה אתם עושים את ההבחנה בין תייר פנים ותייר חוץ.

מוטי בר טוב: השאלה אם הסעיף הזה הוא לגבי כל מי שנמצא בסיור או שיש פה הבחנה?

דודו קובסניאנו: "תייר" בהגדרה שלו זה תייר חוץ ותייר פנים בהמשך.

מוטי בר טוב: שירות הדרכה זה אומר - - -

דודו קובסניאנו: כולל לתייר פנים ולתייר חוץ, כי תייר מוגדר, כפי שציינתי, כתייר חוץ וכתייר פנים.

עבד אל חכים חאג' יחיא: בינתיים לא נקבע למי נותנים את ההדרכה ולמי לא.

עבד אל חכים חאג' יחיא: כשאתה נותן את ההדרכה זה יכול להיות גם בפנים וגם החוצה.

מוטי בר טוב: זה מה שרציתי לדעת.

מוטי בר טוב: תודה רבה.

שרון מאיר: ההגדרות מסודרות לפי אל"ף-בי"ת, ולכן זה קדם את זה.

איתן כבל: אני מעלה להצבעה את סעיף 1.

איתן כבל: מי בעד, ירים את ידו.

איתן כבל: בעד סעיף 1 – 2

איתן כבל: נמנעים – אין

איתן כבל: הסעיף אושר.

איתן כבל: הלאה.

מוטי בר טוב: בעותק שלנו כתוב "תייר חוץ".

איתן כבל: תיכף תוכל להעיר את ההערות שלך.

איתן כבל: חבר'ה, בואו נתקדם.

איתן כבל: הלאה.

עמוס גרבצקי רגב: יש עותק שהורדנו מהחומרים, והוא שונה.

מוטי בר טוב: אנחנו קיבלנו עותק אחר.

לאה ורון: אתה מחזיק נוסח שהכותרת שלו זה "24 בדצמבר"?

עמוס גרבצקי רגב: כן.

לאה ורון: זה הנוסח הרלוונטי, שגם חברי הכנסת מחזיקים.

קריאה: תבדקו את הנוסח שפורסם ותראו שיש פה טעות.

איתן כבל: משרד התיירות, אני מבין שבכל פעם אתם מוסיפים כל מיני דברים שלא מופיעים - - -

דודו קובסניאנו: כרגע עוד לא הוספנו.

עמוס גרבצקי רגב: למען ההבהרה – קראה שרון "לא ייתן אדם שירות הדרכה לתייר".

שרון מאיר: לא.

שרון מאיר: "לתייר חוץ", השמטתי מילה בטעות.

איתן כבל: חברים יקרים, נא להרפות שרירים.

איתן כבל: תחשבו שאתם בקבוצה ואתם צריכים להדריך אותה ולהיות רגועים.

איתן כבל: אנא, אנחנו פה בדיוק בשביל דברים כאלה.

איתן כבל: אם יש הערות, אני מאפשר כמובן.

איתן כבל: בבקשה, שרון.

איתי עצמון: אני מציע שתקריאי ותציגי את התוספת הראשונה בהקשר לסעיף הזה.

שרון מאיר: תוספת ראשונה סעיף 3 (ב) (2) שפות ייחודיות

דודו קובסניאנו: בשני הסעיפים האלה למעשה קבענו שכאשר מתבצעת הדרכה לתייר חוץ, כי אז ההדרכה מתבצעת בידי מורה דרך החייב ברישיון.

דודו קובסניאנו: לעומת זאת, במסגרת הדה-רגולציה שעוברים פה בכלל במדינה ובמשרד התיירות קבענו שהדרכה לתייר פנים לא תידרש לרישיון של מורה דרך, אלא באותם מקרים שהשר יקבע, באישור ועדת הכלכלה, בהתחשב במאפייני האתרים או המקומות.

דודו קובסניאנו: רשאי השר לקבוע מקרים שבהם למרות הפטור או החובה להשתמש במורה דרך בעל רישיון, כי אז, באותם מקרים, כן יידרש באותן הדרכות או סוגי הדרכות, או באותם אתרים, מורה דרך בעל רישיון.

דודו קובסניאנו: לדברים האלה בסעיף 2א יש חריגים.

דודו קובסניאנו: כלומר, גם במקרה של תייר חוץ, שלכאורה כל אימת שהוא מטייל הוא צריך הדרכה, הרי באתר תיירות אם שירות ההדרכה ניתן מטעמו של מפעיל האתר, מפעיל האתר לא צריך להיות מורה דרך בעל רישיון הוראת דרך.

דודו קובסניאנו: ובסעיף קטן (ב) כתוב "כאשר מדובר בהדרכה לתיירי חוץ", אז כאשר המטרה העיקרית של תייר החוץ היא פולחן דתי והוא מלווה בידי רועה רוחני והמטרה היא פולחן דתי, כי אז גם לא צריך שההדרכה תהיה בידי מורה דרך בעל רישיון, כאשר נקבע שהשר יקבע אמות מידה שבהן יגדירו מהו אותו פולחן דתי ומתי רואים במלווה כרועה רוחני.

דודו קובסניאנו: דבר אחרון, כאשר מדובר בשפה ייחודית שמדוברת על ידי תיירי חוץ, והיא לא שכיחה בקרב מורי הדרך בישראל, כי אז אפשר שאותו מדריך לא יהיה בעל רישיון.

דודו קובסניאנו: כבר עכשיו במסגרת התוספת קבענו שהשפה הקוריאנית היא כזאת.

דודו קובסניאנו: אני רוצה להדגיש שמאחר שהיה מחסור במורי דרך דוברי השפה הסינית, היה פה חשש שנציף את הפטור לגבי הרבה סוגים של שפות ונגזול פרנסה וכדומה, אז לגבי הסינית, כשהמשרד ראה שיש מחסור, הוא פתח והרחיב עוד קורסים, וברגע שנוצר מצב שיש מספיק מורי דרך דוברי השפה, לא הכנסנו את זה במסגרת הפטור.

דודו קובסניאנו: רק להראות שבסופו של דבר אנחנו כן מנסים - - -

איתן כבל: לפני שאני מאפשר לכם, אני רק אומר שזה אחד הסעיפים היותר מורכבים, סעיף הליבה.

איתן כבל: ישבנו בהמשך גם לדיון הקודם שהיה פה, גם לגבי רועה רוחני וכל הדברים האלה, וניסיתי גם בישיבה שהייתה לי יחד עם היועץ המשפטי שלנו והצוות המקצועי של משרד התיירות למצוא את נקודת האיזון, זאת אומרת, עד כמה שניתן, בוודאי כאשר אנחנו רוצים להתקדם.

איתן כבל: להגיד לכם שזה הסעיף הכי שלם עלי אדמות, שאני מאוהב בו? לא.

איתן כבל: אבל אני יודע לבוא ולומר שאני רוצה לתת להם את הזמן, גם לבוא אתכם בדברים, גם לייצר תקנות שיבואו לכאן, כדי לנסות עד כמה שניתן למצוא את נקודות האיזון, כי אין ספק שהסעיף הזה הוא לא סעיף ליבה, אלא הליבה.

איתן כבל: כיוון שזה כבר הדיון הרביעי ש-90% ממנו מסתובב סביב העניין הזה, לטעמי לפחות, לפני שאני אקשיב גם לכם, זו הדרך הכי אלגנטית שאנחנו יודעים לקדם את ההליך.

איתן כבל: יוסי, בבקשה.

יוסי פתאל: האם כל תוספת של שפה תהיה כרוכה בדיון בוועדה?

איתי עצמון: כן.

יוסי פתאל: הנושא הזה זה כמו דרך לא להחליט.

יוסי פתאל: הבעיה שהצגת לגבי סין לא נכונה.

יוסי פתאל: לא נוספו מדריכים, פשוט היה משבר בשוק, והשוק עכשיו חוזר לעצמו.

יוסי פתאל: בגלל המשבר הפוליטי מול ארצות-הברית התנועה מסין לא התאוששה עד לאחרונה, והיא מתחילה להתאושש.

יוסי פתאל: השפה היחידה שעד היום משרד התיירות קבע לגביה שלא תהיה חובה זו הייתה השפה הסינית, ולא הקוריאנית שהכנסתם לחוק.

יוסי פתאל: הבעיה בשוק הסיני נותרה כפי שהייתה.

יוסי פתאל: אם אנחנו נהיה תלויים בדיוני ועדה, כשאנחנו יודעים שהבעיה בשוק הסיני – זאת אומרת, זאת השפה היחידה שהחלטתם בה שהיא מוחרגת בצדק – אתם מדברים על זה שבפברואר השוק הופך להיות עבריין.

דודו קובסניאנו: נוספו שני קורסים חדשים - - -

יוסי פתאל: בפברואר אנחנו חוזרים לביקושי השיא, המדינה תוצף, לא תוצף.

יוסי פתאל: התנועה הסינית תחזור לעלות כפי שלא הייתה עד היום, התווספו טיסות והמשבר הפוליטי וההתרעות שלהם ירדו, כל השוק הופך להיות שוב עבריין.

יוסי פתאל: אנחנו יודעים שיש בעיה בסין ויש ביפן.

יוסי פתאל: הקוריאנים שהכנסתם פה זה לא חוכמה, כי זה שוק שהוא אקס טריטוריאלי.

איתן כבל: העניין ברור, יוסי.

יוסי פתאל: אני מבקש מהוועדה, אדוני, שהיא תשקף את המצב כפי שהוא היום.

יוסי פתאל: נכון להיום המשרד נוקט מדיניות שרואה בסין כשוק מוחרג.

יוסי פתאל: תודה.

איתן כבל: תודה.

איתן כבל: חברים, בקצרה.

איתן כבל: אנחנו לא חוזרים על כל ארבעת הדיונים.

עמוס גרבצקי רגב: אני מדריך קבוצות, כבר עשרות שנים.

עמוס גרבצקי רגב: זה לא רק סעיף הליבה, ההחרגה הזאת היא החרגה מהשטח ומהניסיון האישי של 60% מעבודת הקבוצות המאורגנות לישראל, כך שזה לא ראוי למין דיון מכופף.

עמוס גרבצקי רגב: כאן צריך שוב לשאול האם מורה דרך חשוב בכל קבוצה או לא.

איתן כבל: כמה דיונים אנחנו עוד צריכים מעבר למה שדנו?

עמוס גרבצקי רגב: לא דנו.

עמוס גרבצקי רגב: דנו מסביב, דנו בתיירות פנים, לא עלתה השאלה, שהיא השאלה המכרעת, האם למורי הדרך יש תפקיד מעבר למלל ובהעברת החוויה.

עמוס גרבצקי רגב: כשאני יושב כאן, זה כאילו הושבת כאן את התייר בעצמו, הכי קרוב שאתה יכול להגיע.

איתן כבל: עמוס, תודה.

איתן כבל: אמרתי שאין הרצאות היום.

עמוס גרבצקי רגב: אני מוותר על ההרצאה.

איתן כבל: כפרה עליך – כמו שבשכונה אצלנו אומרים – אם זה לא הרצאה, מעניין איך הרצאה נשמעת.

עמוס גרבצקי רגב: לעניין הניסוח של ההחרגה של הפולחן הדתי, מכיוון שאנחנו מאוהבים בעניין הזה כבר הרבה מאוד שנים, יש כאן הגדרה שהיא משוואה בשלושה נעלמים כמו שלמדנו באלגברה.

עמוס גרבצקי רגב: אף אחד לא יודע איך להחליט מה המטרה העיקרית.

עמוס גרבצקי רגב: וכשאני שואל את היועץ המשפטי, הוא בעצמו לא יודע להגיד את זה.

עמוס גרבצקי רגב: אף אחד לא יודע להגדיר מה זה פולחן דתי, שלא מוגדר בשום מקום בעולם בחקיקה, ואף אחד לא יודע מה זה רועה רוחני, כי בית המשפט ב-1987 אמר: כעין רועה רוחני באותם מקומות שהם פולחן, כשלמעשה היה מדובר על כמרים קתוליים בדברים ספציפיים מאוד.

עמוס גרבצקי רגב: אנחנו לא פותרים כאן שום דבר.

עמוס גרבצקי רגב: במקום חוק שבא להסדיר, אנחנו רק מגבירים את הכאוס.

איתן כבל: תודה.

איתן כבל: בבקשה.

חגי ארבל: אני מהמשמר החברתי.

חגי ארבל: אני מדבר בשם נציג של מורי דרך דוברי סינית וגם שפות ייחודיות אחרות.

חגי ארבל: שר התיירות עכשיו, התבשרנו שהוא גם הפך לשר הקליטה, ונאמר שהוא אכן עכשיו גם יביא תיירים וגם יקלוט אותם.

איתן כבל: כמה זמן לקח לך לחשוב על הקטע הזה?

חגי ארבל: ישי שנרב אמר את זה.

חגי ארבל: זה מה שקורה אולי בשוק הסיני, שאני אנסה קצת להתייחס אליו.

חגי ארבל: אנחנו מביאים לפה מדריכים, עובדים זרים, שבאים לפה והופכים למהגרי עבודה לכל דבר ועניין.

חגי ארבל: זה אולי החזון שלו.

חגי ארבל: בהתייחס למה שקורה, משרד התיירות עושה פה מהלך שהוא הופך ליבואן של עובדים, ולכן הוא מגדיר פה שפה, פרק זמן, אבל הוא לא מגביל את הכמויות.

איתן כבל: אני לא יודע מאיפה אדוני אומר את זה.

יוסי פתאל: איפה זה כתוב בחוק?

חגי ארבל: החוק נותן פטור מצורך ברישוי.

איתן כבל: אדוני, החוק לא נותן פטור.

יוסי פתאל: החוק כל כך לטובתכם.

איתן כבל: לא היה חבל דק כמו החבל שהלכתי עליו, כדי לתת לכם את המענה עבורכם, כדי שחס וחלילה לא תיפגעו.

איתן כבל: אני כבר לא יודע מעבר לעובדה שאדוני התמודד בפריימריז בליכוד – כי דרכנו כנראה לא תהיה שר התיירות – כדי שתוכל להיות הנציג שלכם, שר התיירות, ותוכלו להעביר את החוקים כפי שאתם רוצים.

איתן כבל: הלכתי בצורה הכי מאוזנת בעולם.

איתן כבל: אל תקלקלו.

איתן כבל: חבל לכם על הזמן.

איתן כבל: הלכתי לקראתם בעניין הזה.

איתן כבל: אתה כנראה לא מבין שבאתי ולא הכרעתי פה, אלא אפשרתי לשר בכל פעם להביא את הדברים, ובאישור ועדת הכלכלה, בדיוק כדי שאתם לא תימצאו חס וחלילה נפגעים מהתהליך, שבכל זמן נתון תוכלו לבוא ולטעון את הטענות שלכם.

איתן כבל: אף אחד מאיתנו לא יודע מה יקרה בעוד שנה, שנתיים, שלוש או ארבע.

איתן כבל: לכן מה שאני מבקש, אדוני, אין לי כוונה שתהיו מרוצים ב-100%.

חגי ארבל: אני אתייחס רק ברמה הטכנית.

איתן כבל: בבקשה, נקודתית, ותן לנו להתקדם.

חגי ארבל: אם מוגדר העניין הזה שמגדירים גם תקופה, היה רצוי שגם יגדירו מספר מרבי של תעודות פטור או איך שיקראו לזה.

איתן כבל: לא יקרה.

איתן כבל: לא יקרה.

איתן כבל: חבל לך על הזמן.

חגי ארבל: נקודה שנייה, חסר פה נוהל להגדיר איך יתבצע העניין.

חגי ארבל: זאת אומרת, החוק אומנם כרגע פוטר מצורך - - -

איתן כבל: זו בדיוק הנקודה שאומרים שהשר יביא תקנות.

איתן כבל: אין נוהג.

איתן כבל: נשמה, אתה מדריך תיירים, אתה רוצה להיות חבר כנסת, אדוני מוזמן ללמוד את התקנון.

איתן כבל: אין צורך בזה.

איתן כבל: השר יושב, מכין תקנות, מביא אותן.

איתן כבל: מי שישב פה בבוא העת, חזקה עלינו שיהיו אנשים סבירים שידעו להתמודד עם - - -

עבד אל חכים חאג' יחיא: עד שיביאו את הפתרון.

עבד אל חכים חאג' יחיא: החוק הזה תקוע עד שיביאו את התקנות.

מרדכי שנבל: זה יכול להיות באחרית הימים.

איתן כבל: יקירי, אנחנו עושים את המיטב.

איתן כבל: לפי החפירות שאתם עושים עכשיו, ואני לא מתכוון לאפשר אותן, אני מודיע לכם שכנראה נגדיר מחדש את אחרית הימים, נזיז אותה בסקלה.

איתן כבל: עזבו.

חגי ארבל: הערה אחרונה - - -

איתן כבל: משפט אחרון.

חגי ארבל: משפט אחרון.

חגי ארבל: אני מתייחס למה שיוסי אמר פה.

איתן כבל: לא, לא.

איתן כבל: אל תתייחס ליוסי, עזוב.

איתן כבל: יוסי חבר כנסת?

חגי ארבל: משפט אחרון.

חגי ארבל: אין בחוק הגדרה של הקריטריונים שלפיהם ידונו במחסור.

איתן כבל: זאת בדיוק הנקודה.

עמוס גרבצקי רגב: אדוני, למה לא מדברים גם על טובת התייר?

עמוס גרבצקי רגב: לא מדובר על - - -

איתן כבל: יש חקיקת משנה, עמוס וחגי, האמינו לי, אתם לא הייתם עושה את זה עבורכם כמו שניסינו לעשות את זה.

איתן כבל: בבקשה.

איתן כבל: יוסי, משפט.

יוסי פתאל: אדוני, לא ניתנה תשובה לשוק הסיני.

יוסי פתאל: אני נדהם מנציג השוק הסיני.

יוסי פתאל: תסלחו לי על המילה הקשה, מדובר בחונטה שכמעט מתנהלת כמאפיה, שגובה מאות דולרים ליום, גם בנושא של הקניות, גם בנושא של שכר ליום.

יוסי פתאל: היא היחידה שעד היום השר מצא לנכון להחריג, והיא היחידה שלא נמצאת בתוספת החדשה שעשיתם.

יוסי פתאל: זה לא נורמלי.

יוסי פתאל: השוק הסיני, אחד הדברים שמייקרים אותו בצורה דרמטית - - -

חגי ארבל: אנחנו חולקים על ההערה הזאת.

חגי ארבל: זה לא מדויק ולא מגובה במספרים.

יוסי פתאל: אני נדהם שקיבלת זכות דיבור.

יוסי פתאל: נציג השוק הסיני קיבל זכות דיבור, אני נדהם.

יוסי פתאל: אתם גם מזיקים לחברים שלכם, המדריכים, באמות המידה שאתם מנהלים.

איתן כבל: החברים מצ'יינה טאון, תודה.

יוסי פתאל: הדבר חייב להיכנס לתוספת כבר עכשיו, אדוני.

איתן כבל: תודה, יקירי.

איתן כבל: תודה.

איתן כבל: שקט פה באולם, אני אצביע על הראש שלכם.

בני כפיר: אנחנו רוצים ליישר קו - - -

איתן כבל: אתה לא מדבר עכשיו, אדוני.

איתן כבל: בבקשה.

מוטי בר טוב: החוק הזה נולד מתוך מטרה - - -

איתן כבל: חברים, בלי הרצאות.

איתן כבל: הפתיח הוא הרצאה.

איתן כבל: מה שאני מבקש שאדוני יתייחס לסעיף, כן, מתאים, לא מתאים, אדוני מתקדם, לא מתקדם.

איתן כבל: אל תיתן לי הרצאות.

איתן כבל: היו הרצאות ארבעה דיונים ואדוני לא היה בחלקם.

מוטי בר טוב: הייתי ברובם.

איתן כבל: תודה.

איתן כבל: אתה רואה ששמתי לב שלא היית בכולם, אז אנא.

איתן כבל: תודה.

מוטי בר טוב: אני רוצה להבין איפה ביטול הרגולציה.

מוטי בר טוב: החוק הזה רק מוסיף רגולציה ורגולציה ורגולציה.

איתן כבל: תודה.

איתן כבל: תודה, אדוני.

איתן כבל: בבקשה, גברתי.

איריס האן: בוקר טוב.

איריס האן: שתי הערות לסעיף.

איריס האן: ההערה הראשונה לסעיף 2 הראשון.

איריס האן: למעשה הוא משאיר את כל ההדרכה של תיירות הפנים בלי שום רגולציה, בלי שום פיקוח, וכל אחד יכול לקום בבוקר ולהגיד שהוא מדריך טיול.

איריס האן: יש לנו עניין של נוהלי ביטחון ובטיחות, יש לנו נורמות בסיסיות שאנחנו מצפים מהדרכה גם לתיירות פנים, ולכן אנחנו מציעים נוסח שלפיו אדם רשאי לתת שירות הדרכה לתייר פנים גם אם הוא לא מורה דרך, ובלבד שהוא עבר בהצלחה הכשרה מוכרת בפיקוח של משרד ממשלתי, והוסמך על ידי המשרד הממשלתי להדריך טיולים.

איריס האן: קיים במשרד החינוך תו תקן, זה לא קיים באחרים.

איריס האן: אנחנו חושבים שנכון לאמץ את הנושא הזה, אחרת כל השוק של תיירות הפנים נפגע.

איתן כבל: תודה.

איתן כבל: תודה, גברתי.

איריס האן: הערה שנייה לסעיף השני, ל-2א.

איריס האן: ההחרגות שדובר עליהן כאן הן על רועים רוחניים וכו'.

איריס האן: מה שירד זה הנושא של מומחים בתחומם.

איריס האן: אנחנו מקיימים פעילות מקצועית מאוד מתרחבת, איכותית וטובה, למשל של צפרות, צפרים שמגיעים ארצה.

איריס האן: האמת היא, יש לזה לפעמים מאפיינים של פולחן דתי, והצפרים לפעמים מתנהגים כמו רועים רוחניים, אבל אלה הדרכות מאוד מגזריות, מאוד מקצועיות, ואנחנו מבקשים להוסיף את הנושא של מומחים בתחומם.

איתי עצמון: לגבי תיירות חוץ, את מתכוונת?

איריס האן: כן.

איריס האן: תיירות חוץ.

איריס האן: צפרים שמגיעים מכל העולם לצפות - - -

איתן כבל: תודה.

אדיר וישנייה: גם אנחנו שותפים לעמדה של החברה להגנת הטבע בנושא של תו תקן, מה שנקרא "היתר הדרכה למערכת החינוך".

אדיר וישנייה: אלה מודלים של מרכזי סיור ולימוד בכל הארץ, יש גם מודלים של בתי ספר של החברה להגנת הטבע.

אדיר וישנייה: אני לא מדבר בשמם, אבל יש מרכזים שעוסקים בתיירות חינוכית, אזורית ומקצועית, ואנחנו רוצים שהסעיף הזה גם כן ייכנס ויוסדר במסגרת החוק.

איתן כבל: תודה.

איתן כבל: משפט, בבקשה.

נחמה נובנשטרן: אנחנו מצטרפים לרעיון שהעלית כאן, איריס, לגבי מומחה, אבל אנחנו מסתכלים על מומחה בהרחבה יותר.

נחמה נובנשטרן: יש לנו אדריכלים או אנשי אקדמיה שהתמחו בנושא של ארץ-ישראל, אדריכלות, ויש מקום לתת גם את ההדרכה.

נחמה נובנשטרן: נושא נוסף בהתייחס לסעיף 2א.

נחמה נובנשטרן: "באתר תיירות, אם שירות ההדרכה ניתן מטעמו של מפעיל האתר" אנחנו מבקשים להוסיף גם את "סביבתו הקרובה, בעלת זיקה מובהקת לאתר, הממחישה את סיפורו של מקום ותקופה".

נחמה נובנשטרן: אם נקרא את הסעיף הזה על פניו, אני אתן דוגמה, אם בשרונה המועצה לשימור אתרים מפעילה את מרכז המבקרים, אנחנו מבקשים שתהיה לנו גם אפשרות להדריך בתוך שרונה, כי אם אנחנו לוקחים את הסעיף כפי שהוא על ידי מפעיל האתר, או אם ניקח את חצר כנרת, על פי מה שנאמר כאן נוכל להדריך רק בחצר כנרת, אבל לא נוכל בבית הקברות.

בני כפיר: מי אמר את זה?

נחמה נובנשטרן: מה שכתוב כאן זה על ידי מפעיל האתר.

בני כפיר: - - - בתוך האתר.

איתן כבל: אתה מצביע?

בני כפיר: כן.

איתן כבל: אתה מצביע כדי שהחוק יעבור?

בני כפיר: לא.

איתן כבל: אדוני לא ינהל איתה דיון.

איתן כבל: מה אתה מנהל איתה דיון כאילו אתה הולך להצביע לאשר או לא לאשר.

איתן כבל: תיכף אני אאפשר לך.

איתן כבל: כן, אדוני.

 << אורח >> עודד פאפוריש: אני סטודנט להוראת דרך, דובר סינית בהתהוות.

 << אורח >> עודד פאפוריש: קיבלנו מלגות ממשרד התיירות לדוברי סינית כדי לעסוק במקצוע הזה.

 << אורח >> עודד פאפוריש: מצד אחד רוצים לתת פטור לדוברי סינית - -

יוסי פתאל: - - -

 << אורח >> עודד פאפוריש: אני לא הפרעתי לך.

 << אורח >> עודד פאפוריש: 110% תעסוקה.

 << אורח >> עודד פאפוריש: - - מצד שני רוצים לתת פטור לדוברי שפה מיוחדת, ביניהן גם סינית.

איתן כבל: מה אדוני רוצה, שניתן לכם מונופול?

 << אורח >> עודד פאפוריש: לא.

 << אורח >> עודד פאפוריש: אין פה חונטה ואין פה מאפיה, ועם הסטודנטים דוברי הסינית יש מספיק מורי דרך לסינית כרגע.

איתן כבל: גם נותנים לכם מלגה, ועכשיו אתם גם רוצים לייצר לכם חונטה?

יוסי פתאל: הרי כולם עובדים.

יוסי פתאל: 110% תעסוקה.

חני סובול: אני מנכ"לית התאחדות משרדי הנסיעות.

חני סובול: איך שהחוק הזה כרגע מנוסח, החוק מצוין, נשב לשולחן עגול אחרי שהחוק יאושר, ואז כל אחד מהנציגים שיושבים מסביב לשולחן יעלה את הנושא שלו בקשר לתיירות פנים, זה ייכנס לתקנות, ובא לציון גואל.

איתן כבל: תודה.

איתן כבל: סוף-סוף אני רואה אור בקצה המנהרה.

איתן כבל: בבקשה.

בני כפיר: אני יושב-ראש אגודת מורי הדרך.

בני כפיר: החוק בסעיף 2 לדעתי ריק לחלוטין מבחינת הגישה שלו בנושא של תיירות פנים.

בני כפיר: יש לי הצעה קצרה, ממש קצרה, שנוגעת בכול, ואני חושב שהיא יכולה להיות טובה.

בני כפיר: הכוונה שלי ש"לא תתקיים חובת הדרכה על ידי מורה דרך מוסמך בתיירות פנים, למעט בסיורים וחבילות תיירות המאורגנות ומבוצעות על ידי נותני שירותי תיירות כהגדרתם בחוק".

בני כפיר: אני משתמש במושגים שמשרד התיירות הציג, קיבלנו הבהרה על העניין הזה, שנותני שירותי תיירות זה כל מי שמארגן את הטיול.

בני כפיר: אני מבקש שכל מי שמארגן את הטיול, תהיה עליו חובה של מורי דרך, זה לפחות ייתן עניין בתוך חוק תיירות פנים ולא יהפוך אותו לאות מתה.

איתן כבל: תודה.

איתן כבל: בבקשה.

תומר שלוש: תודה רבה.

תומר שלוש: אני מדריך סיורים בתל אביב.

תומר שלוש: הייתי בכל הפגישות שהיו בדיון הזה, חוץ מאחת, האחרונה.

איתן כבל: נכון.

איתן כבל: שמתי לב.

תומר שלוש: שמת לב שנעדרתי, אני מצטער.

תומר שלוש: אני רוצה להציע לחברי הכנסת – תודה רבה על ההקשבה – שינוי לנוסח כך שיהיה אפשר שמדריכים כמוני, מדריכי סיורים עירוניים בתל אביב, יוכלו להדריך תיירי חוץ.

תומר שלוש: אני מציע להחריג סיורים קצרים עירוניים מהחובה של הוראת דרך לתיירים.

תומר שלוש: כמו כן, בשינויים שנערכו על החוק הזה התווספה הבהרה בנוגע לכך שאפילו אם יש תייר אחד בקבוצה של 50 ישראלים, יהיה חייב להיות מורה דרך.

תומר שלוש: יוצא לי הרבה פעמים להדריך סיורים למשפחות של ישראלים שמזמינות אורחים מחו"ל, וזה אומר שאני לא אוכל להדריך אותם.

תומר שלוש: שוב החוק הזה לא פותר את הבעיה שהרבה מאוד מדריכים של סיורים ספציפיים, מדריכים של סיורים עירוניים קולינריים לא יוכלו להדריך.

תומר שלוש: תודה רבה.

יוסי פתאל: זו הערה חשובה גם לי.

יוסי פתאל: כאשר מישהו מארגן סיור למטרה כספית, רווח - - -

עבד אל חכים חאג' יחיא: אני מסתכל על סעיף 2(ב) "אדם רשאי לתת שירות הדרכה לתייר פנים, גם אם אינו מורה דרך, למעט - - -".

עבד אל חכים חאג' יחיא: המשמעות של החוק הזה, שכל עוד אין לנו תקנות, גם אני יכול להדריך, אתה יכול להדריך, כל אחד יכול להדריך.

עבד אל חכים חאג' יחיא: האם זאת הכוונה?

דודו קובסניאנו: אכן.

דודו קובסניאנו: לתיירי פנים.

קריאות: כן.

עבד אל חכים חאג' יחיא: יש לי על זה השגה מסוימת.

עבד אל חכים חאג' יחיא: למה שלא יהיה הפוך?

איתן כבל: זה לא ייגמר.

איתן כבל: תאמין לי.

איתן כבל: ניסיתי.

עבד אל חכים חאג' יחיא: המשמעות שהכול פתוח.

עבד אל חכים חאג' יחיא: כל אחד יכול להיות מדריך, לא צריך להגיע למורה דרך ואפילו תו תקן חינוך אין בפנים.

איתן כבל: יוכלו.

איתן כבל: כולם יוכלו.

עבד אל חכים חאג' יחיא: אני אומר שלא תהיה חובה.

איתן כבל: רוצים קצת לשחרר את השוק.

עבד אל חכים חאג' יחיא: אתה לא משאיר פה שום הגבלה.

מוטי בר טוב: מאיפה הבאתם שזה יותר מדי?

מוטי בר טוב: מאיפה?

איתן כבל: תודה, יקירי.

איתן כבל: האיש באדום, תודה.

איתי עצמון: אני רוצה להזכיר עוד נקודה שמרחפת מעל הדיון הזה.

איתי עצמון: לא מדובר רק על דה-רגולציה בשחרור הענף מחובת רישוי.

איתי עצמון: כאשר הכנסת מחוקקת חוק חדש, שאחד הסעיפים העיקריים בו הוא למעשה הגבלה של עיסוק, לפי חוק-יסוד: חופש העיסוק, ההגבלה הזאת צריכה להיות לתכלית ראויה.

איתי עצמון: ומכיוון שמשרדי הממשלה ישבו ובחנו את הענף את הזה, את הדרישות, הצרכים והתכליות שעומדות בבסיס הסדרת ענף מורי הדרך, הם מצאו לגבי תיירות חוץ שיש תכלית בהסדרה וברישוי על ידי משרד התיירות, ואילו לגבי תיירי פנים, למעט במקרים חריגים שייקבעו בתקנות על ידי שר התיירות, באישור ועדת הכלכלה של הכנסת, אין מקום לרגולציה כזאת.

איתי עצמון: מה שאמר כרגע חבר הכנסת חאג' יחיא הוא מדויק.

איתי עצמון: אכן המטרה של החוק הזה הוא דה-רגולציה ומניעת הגבלה של חופש העיסוק לתכלית שאינה ראויה.

איתי עצמון: זאת המטרה.

איתן כבל: תודה, אדוני.

איתן כבל: תודה על ההבהרה.

עבד אל חכים חאג' יחיא: יש עוד נקודה של הצליינים - -

איתן כבל: בזה טיפלנו.

עבד אל חכים חאג' יחיא: - - תיירי חוץ.

עבד אל חכים חאג' יחיא: המטרה העיקרית שהוא בא למקומות קדושים, ונתנו לו יום-יומיים שהוא יעשה סיור בארץ.

עבד אל חכים חאג' יחיא: הרועה הרוחני - - -

קריאה: "העיקרית" נשארה.

עבד אל חכים חאג' יחיא: בתנאי שיש לו רועה רוחני ואחר כך גם השר יקבע מי ומה.

איתי עצמון: את אמות המידה.

עבד אל חכים חאג' יחיא: זה לא נראה לי בשל.

איתן כבל: זה בשל מאוד.

עבד אל חכים חאג' יחיא: "העיקרית", אני מבין, אבל הוא מגיע לשבוע ימים פה, חמישה ימים הוא במקומות הקדושים ויש לו יומיים להכיר את הארץ.

יוסי פתאל: "העיקרית" נשאר - - -

עבד אל חכים חאג' יחיא: אנחנו מגבילים בצורה מסוימת, ועדיין לא קבענו את התנאים.

עבד אל חכים חאג' יחיא: מי רועה?

עבד אל חכים חאג' יחיא: אני יכול להגדיר את עצמי רועה?

עבד אל חכים חאג' יחיא: עד שהשר מגדיר אחרת, אני יכול להגדיר את עצמי.

איתי עצמון: זה חוק שנותן את המסגרת של חובת הרישוי, והפרטים הקטנים האלה נקבעים אחר כך בחקיקת משנה.

איתן כבל: תן לי.

איתן כבל: די, חבר'ה.

איתן כבל: העניין ברור.

עמוס גרבצקי רגב: איתן, איך אתה רואה שתיירות נכנסת נפתרת על ידי ההחרגה הזאת, שהיא החרגה של 60%-70% מהעבודה שלנו?

איתן כבל: אין פה שום החרגה.

עמוס גרבצקי רגב: איך אתה רואה שזה נפתר?

עמוס גרבצקי רגב: לא דיברנו על זה, מכיוון שמה שאומר היועץ המשפטי, וככה אני מקבל את זה, זה לא לטובת המדריכים, ואני לא חושב שטובת המדריכים חשובה כאן.

עמוס גרבצקי רגב: חשובה טובת התייר והאינטרס של המדינה.

עמוס גרבצקי רגב: ואם המדינה החליטה שחשוב שקבוצות תיירים זרות, ואני מדגיש "זרות", יהיו מלוות על ידי מורה דרך מקומי, אני צריך סיבה מאוד מאוד טובה להחריג את כל תיירות הצליינות, 60% מהעבודה.

איתן כבל: תודה.

עמוס גרבצקי רגב: זה הלו"ז של הכול.

עמוס גרבצקי רגב: זו הליבה של כל העסק.

לאה פדידה: אני חושבת שקיימנו פה כבר הרבה דיונים.

איתן כבל: ארבעה דיונים.

איתן כבל: מספיק.

עמוס גרבצקי רגב: לא דיברנו על זה אף פעם.

עמוס גרבצקי רגב: דיברנו על כל הדברים מסביב, ולזה לא הגענו.

איתן כבל: גם על זה.

לאה פדידה: עשינו הפרדה מוחלטת של סיורים בפנים הארץ, ואני לא אוהבת לקרוא לזה "תיירות פנים", כי בעיניי זה תיירות.

איתן כבל: נכון, גם אמרת את זה אפילו.

לאה פדידה: גם דיברנו על תיירות.

לאה פדידה: יש לי בעיה כאן, ולא התייחסנו לסוגיה שכן העליתי אז, כבוד היושב-ראש, על חבר'ה שקיבלו תו תקן.

איתן כבל: תיכף אני אתייחס לזה.

איתן כבל: כשיצאת הייתה התייחסות לעניין הזה, ואני יודע שגברתי - - -

לאה פדידה: הייתי מדריכה כזאת בתו תקן.

איתן כבל: נכון.

איתן כבל: אמרת את הדברים האלה גם אז.

איתן כבל: אני רוצה, ברשותכם, להתייחס.

לאה פדידה: אנחנו צריכים מדריכים עם ניסיון, כן מדריכים שרכשו ידע ויודעים להסביר לתלמיד, לתלמידה, ואנחנו לא יכולים שכל אדם יהיה מדריך, אבל בטח ובטח אי-אפשר להגביל את ההדרכה בפנים הארץ למורי דרך.

לאה פדידה: צריך לפתוח את זה למדריכים - - -

יוסי פתאל: במובן רווח צריך להיות מדריך.

יוסי פתאל: זה הכול.

לאה פדידה: אנחנו לא צריכים שכל אחד שיצא מדריך, אלא אם הוא היה מורה חווי"ה - - -

מוטי בר טוב: תו תקן לא קשור לתיירות.

לאה פדידה: אתה תגיד מה שאתה רוצה ולא תפריע לי בזמני.

לאה פדידה: - - אלא אם הוא היה מדריך בצבא, שמבחינתי זה גם ניסיון.

לאה פדידה: אני לא מזלזלת במי שהיה מש"ק חווי"ה או מי שהיה מדריך בצבא שלוש שנים.

איתן כבל: הייתי חצי מש"ק חווי"ה.

לאה פדידה: מבחינתי זה שווה ערך לניסיון.

לאה פדידה: אנחנו לא רוצים לסגור מפני החבר'ה הצעירים שרוצים לטייל בארץ-ישראל ולהסביר, ולא צריך לעשות מזה כזה טררם אם אני מטפסת בנחל שופט ומספרת את האגדה על קיסוסית ואת האגדה על ההרדוף.

לאה פדידה: כמובן לתת עדיפות לתו תקן, שאלה מדריכים שנכנסים למשרד החינוך ומדריכים כיתות וצריכים לעבור הכשרה של תו תקן, נקודה.

לאה פדידה: לעומת זאת, תיירים שבאים מבחוץ, אין ספק שצריכים מורי דרך שעברו הכשרה, שיודעים בדיוק להתייחס לתוכן הנכון.

איתן כבל: תודה, יקירה.

איתן כבל: לאה, יקירה, בואי נתקדם ברשותך.

קריאה: - - -

איתן כבל: די, אמרת את הדברים.

קריאות: - - -

איתן כבל: די.

איתן כבל: די.

איתן כבל: די.

מוטי בר טוב: אני יכול לספר את הסיפור על קיסוסית בנחל שופט - - -

איתן כבל: יקירי.

איתן כבל: יקירי, תודה.

לאה פדידה: למה?

מוטי בר טוב: כי זו חקיקה אחרת לגמרי.

מוטי בר טוב: זו תקנת - - -

איתן כבל: אדוני המדריך, באמת לא מכובד.

מוטי בר טוב: נאמרים פה דברים לא נכונים.

איתן כבל: אדוני, גם על ידך נאמרים דברים שאחרים לא מסכימים להם.

קריאות: - - -

לאה פדידה: בחייך, כמה שנים אתה מדריך?

לאה פדידה: - - -

מוטי בר טוב: 30 שנה אני לא יכול להדריך - - -

לאה פדידה: איפה?

מוטי בר טוב: בית ספר לתיירות בחיפה.

איתן כבל: לאה, את מעכבת אותי, נשמה.

קריאות: לאה, את מעכבת אותי, נשמה.

קריאה: החוק מרוקן הכול.

איתן כבל: די.

איתן כבל: תודה.

איתן כבל: תודה.

מוטי בר טוב: - - -

איתן כבל: די, תודה.

איתן כבל: האיש באדום, אני פשוט אוציא אותך, אתה הופך כבר עכשיו להיות בעיה פה.

מוטי בר טוב: זה הצבע הנכון, איתן, אל תתבלבל.

איתן כבל: אתה אמרת.

איתן כבל: אתה מתבלבל, אנחנו גם רואים את זה בליגה.

איתן כבל: תודה.

איתן כבל: אדוני.

איתן כבל: אתה מתבלבל בשתי הליגות.

מוטי בר טוב: גם הירוקים אותו דבר.

מרדכי שנבל: בהמשך החוק יש הוראות בקשר לאתיקה ודין משמעתי.

מרדכי שנבל: רובם לא יהיו מורי דרך עם רישיון, אז על מי זה יחול?

איתן כבל: תודה.

איתן כבל: אני רוצה לסכם.

איתן כבל: אני אומר בעיקר לחברים שלי כאן:

איתן כבל: טחנו את העניין הזה עד לזרא.

איתן כבל: אני אומר את זה לא מן הפה ולחוץ, מכל כיוון ומכל זווית, ולא לחינם גם היו כמה וכמה דיונים, דב, לאה, וחאג' יחיא, כי הנושא הזה לא פשוט.

איתן כבל: מצד אחד, אנחנו רוצים לשחרר את השוק, אבל מצד שני אנחנו לא רוצים לפרוץ אותו לגמרי.

איתן כבל: זה לא עניין של מה בכך.

איתן כבל: מצד אחד אנחנו מבינים ששלוש, שעושה את הסיורים שלו בתל אביב, באזור המחיה של משפחתו, אני לא רוצה למנוע ממנו את האפשרות הזאת – מי שמתמחה למשל בבית הקברות טרומפלדור, יש שם אנשים שזה כל עולמם, הם לא יוצאים מהדלת של בית הקברות, הם כבר יותר מאלה שנקברים שם.

איתן כבל: זה עולם התוכן שלהם.

איתן כבל: זה לא ששמעתי שמועה, אני מכיר, אפילו קיבלתי הדרכה כזאת, היא מאלפת – מצד שני, אני גם לא רוצה שכל אחד עכשיו יבוא.

איתן כבל: אני רוצה להתכנס פנימה ואני רוצה להזכיר לכם שאמרנו קודם כול שהדרכה, מנקודת המבט שלי, יש שכר בצידה.

איתן כבל: זה קודם כול ברגע שיש שכר בצידה, שיהיה ברור.

איתן כבל: אני אומר את לקובסניאנו ואני אומר את זה לכם.

איתן כבל: אם אין שכר בצידה, זה לא נכלל בחוק הזה.

דודו קובסניאנו: כתוב.

איתן כבל: קודם כול אני רוצה שהדברים האלה יהיו ברורים.

איתן כבל: אם הבנו את העניין הזה, לא כל אחד יראו עם קבוצה, אפילו אם לצערנו נפל - - -

לאה פדידה: מדריכה - - -

איתן כבל: סליחה.

איתן כבל: גם אם חס וחלילה אירעה תקלה, זה אנשים פרטיים.

איתן כבל: כל יום עושים תקלות מאלף ואחד סוגים ולא מבקשים אישור לתקלות שלהם משום גורם.

איתן כבל: אני לא יכול לבוא ולהגיד מחר לדב חנין, שמזמין אותי ועוד כמה חברים, כשהוא מתמחה במדבר יהודה באיזה פלג מים, והוא רוצה לבוא ולהגיד: שמע איתן, אני יודע, וחס וחלילה - - -

דב חנין: הצעתי לו לפני שבועיים.

איתן כבל: זו בעיה פרטית שלנו שמתקיימת כמו בכל מקום.

איתן כבל: זו נקודה נוספת.

דב חנין: אדוני היושב-ראש, רק שאלה בהקשר הזה.

דב חנין: כל ההבחנה הזאת שהיושב-ראש מדבר עליה פה נשענת על המילה "עיסוק" בהגדרות.

דב חנין: האם ההגדרה הזאת סגורה מספיק כדי שכוונתו של היושב-ראש תתממש או שניתן לבוא ולהגיד שאם אני מזמין את חבר הכנסת כבל כמה פעמים, זה כבר משהו שאני עוסק בו?

דב חנין: זו שאלה.

איתן כבל: אדוני גם עורך דין במקצועו, אני רוצה להבהיר, גם אם הוא מזמין אותי כל סופ"ש, זה עדיין לא הופך את זה לעיסוק.

איתן כבל: ברגע שנפרוץ את הסעיף הזה, זה כמו לבה שתשתחרר לגבי כל הדברים האחרים.

איתן כבל: זו נקודה אחת.

איתן כבל: שתי נקודות נוספות שאני רוצה לתת עליהן את הדעת בעניין הזה נוגעת למדריכים.

איתן כבל: אני כן רוצה שמוסדות המדינה, או כל מי שהוא תחת מוסדות המדינה, תהיה עליו חובה של מורה מוסמך.

לאה פדידה: תו תקן.

איתן כבל: שנייה.

איתן כבל: תיכף אני אגיע לזה.

איתן כבל: זה הסעיף הבא, גברתי.

לאה פדידה: מה זה "מורה מוסמך"?

איתן כבל: אני אסביר.

איתן כבל: אני רוצה לתת לעניין של התו תקן התייחסות מיוחדת, כדי שנבהיר אותה, ואז מבחינתי אין שום בעיה.

לאה פדידה: מה זו ההגדרה של "מורה מוסמך"?

איתן כבל: תני לי.

איתן כבל: "מורה מוסמך" – יש להם את ההגדרות שלהם, מי שעבר, קיבל אישור, יש לו רישיון או תעודה.

יוסי פתאל: כל מוסד ממשלתי צריך - - -

איתן כבל: תיכף, יוסי.

איתן כבל: הכוונה היא שאני לא רוצה עוד ועדות חקירה או הסברים.

איתן כבל: מוסדות המדינה בוודאי או מי שמתוקצב על ידי המדינה, אני רוצה לייצר מצב שהם כן צריכים לקבל מדריכים.

איתן כבל: גם אם זה מדריך בלי כסף בעניין הזה.

תמר קלהורה: סליחה, אדוני.

איתן כבל: גברתי לא הפסיקה להתפרץ עם תנועות בפנים.

תמר קלהורה: החוק הזה לא משפיע בשום צורה שהיא על הטיולים במערכת החינוך.

איתן כבל: גברתי, בשביל זה לא היה צריך לעוות את כל הפנים, היה אפשר להגיד לי.

איתן כבל: אין בעיה, אני איתך.

איתן כבל: אני רוצה רק להבהיר - - -

תמר קלהורה: זה מה שאדוני התכוון אליו?

תמר קלהורה: התקשיתי להבין למה אדוני התכוון.

איתן כבל: אפשר להגיד לי ולבקש - - -

דב חנין: כדי לחדד את מה שיושב-ראש הוועדה מדבר עליו, גברתי מדברת על מערכת החינוך, אבל כולנו יודעים שיש מערכות שהן קרובות למערכת החינוך, ואז מתחיל ויכוח, כן מערכת החינוך, לא מערכת החינוך.

דב חנין: מכינות – זה כן מערכת החינוך?

דב חנין: זה לא מערכת החינוך?

דב חנין: אנחנו לא רוצים שהאנשים האלה יהיו מופקרים על ידי אנשים לא מקצועיים, שלא יודעים - - -

איתן כבל: אני לא רוצה שייווצר מצב שדב, שאין לו הסמכה - - -

לאה פדידה: - - -

איתן כבל: לאה.

איתן כבל: לאה, תני לי.

לאה פדידה: איתן, כתוב פה שהחוק הזה מחריג את מערכת החינוך?

שרון מאיר: החוק מחריג את כל תיירות הפנים, את כל תיירות הפנים הוא מחריג, כולל מערכת החינוך.

בני כפיר: - - -

איתן כבל: אתה רוצה להפריע לי לעזור לך?

איתן כבל: אדוני, מפריע לי.

בני כפיר: סליחה.

איתן כבל: תודה.

איתן כבל: אני רוצה להבהיר.

איתן כבל: נניח יבואו לדב חנין ויגידו לו: דב, תבוא ותכין לנו.

איתן כבל: עם כל הכבוד לדב, מבחינתי מדריך זה לא רק שיש לו יכולת ורבלית כזאת ואחרת לבוא ולהציג דברים, העניין הוא שהבן אדם יודע, מכיר, מכיר את כל הכללים, כללי המשחק, אפילו איפה הוא מקבל ארוחה חינם כשהוא עוצר בבית קפה, אם אני אומר את זה בלשון קצת ציורית.

איתן כבל: זו נקודה נוספת שאני רוצה להבהיר.

איתן כבל: גם עם גברתי, הגברת קלהורה, נמצא את נקודת - - -

תמר קלהורה: אין לי ויכוח עקרוני איתך, אדוני.

תמר קלהורה: אני חושבת שמהשילוב של הגדרות "תייר" ו"תייר חוץ" ו"תייר פנים" זה די ברור שתלמידי מכינה הם לא תיירים.

איתן כבל: גברתי, אם אני לא הייתי בטוח, כנראה תהיה עבודה גם לעורכי דין.

איתן כבל: אני לא רוצה לתת עבודה לעורכי דין.

איתן כבל: אם יש משהו שמבחינתי - - -

עבד אל חכים חאג' יחיא: מכינה, מתנ"סים, ועדי עובדים של רשויות מקומיות - - -

תמר קלהורה: איפה נכניס את זה?

עבד אל חכים חאג' יחיא: תמצאי מקום - - -

תמר קלהורה: השאלה אם אתם רוצים בחקיקה ראשית או בתקנות.

לאה פדידה: כבוד היושב-ראש לא הצלחתי להבין.

לאה פדידה: אני רוצה להבין - - -

דב חנין: למה גברתי חושבת שההגדרה של "תייר פנים" פותרת לנו את הבעיה?

דב חנין: ההגדרה של "תייר פנים" מאוד מאוד כללית.

דב חנין: כתוב ככה: '"תייר פנים" – תייר שאינו תייר חוץ'.

דב חנין: מיהו "תייר"?

דב חנין: תייר חוץ ותייר פנים.

דב חנין: נו באמת, זו ההגדרה שפותרת את הבעיה?

דודו קובסניאנו: יש הגדרה ל"תייר חוץ".

דב חנין: החוק הזה הוא חוק שהוכן בצורה רשלנית.

דב חנין: הוא לא גמור, הוא לא תפור.

דב חנין: אתם בסוף מדברים על דברים שאפילו נוגעים לא רק לפרנסה של אנשים, אפילו חס וחלילה אולי לחיי אדם, צריך לסגור את הדברים בצורה יותר ברורה.

דב חנין: לא ככה מגדירים.

איתן כבל: אתה פספסת, וקיבלנו החלטה שנותנת את העקרונות, והיא נותנת לשר את הסמכויות להוסיף, לשנות ולהחריג, ולהביא לנו לוועדת הכלכלה.

איתן כבל: אני מבין מה שאדוני אומר, זו גם התחושה שלי, בגלל זה אנחנו כבר בדיון החמישי או בדיון הרביעי בתהליך הזה.

דודו קובסניאנו: אני רוצה להגיד כמה דברים.

דודו קובסניאנו: האחד, כפי שאדוני ציין בהגדרה של "שירות הדרכה", מדובר על עיסוק או בתמורה שלא כדרך עיסוק.

דודו קובסניאנו: אם אתה, לצורך העניין, אני אומר את זה לפרוטוקול, כדי שאחר כך - - -

דב חנין: לוועדת החקירה.

דב חנין: ..

דודו קובסניאנו: אם אתה פעם בשבוע לוקח את בני הדודים שלך ומטייל איתם, כל שבוע, כמו שאמרת, זה לא נקרא "דרך עיסוק".

דודו קובסניאנו: אם לעומת זאת פעם בשבוע אתה מקבץ קבוצה של אנשים שאתה לא מכיר, זה ייחשב כדרך עיסוק.

דודו קובסניאנו: אנחנו לא יכולים בהגדרה בחוק – הרי בסוף החיים יותר חזקים מאיתנו.

איתן כבל: גם אם אתה מקבץ אנשים שאתה מכיר ואתה גובה כסף על ההדרכה, היא הדרכה לכל דבר ועניין.

דודו קובסניאנו: לכן כתוב "בתמורה".

איתן כבל: אמרת אנשים אקראיים, שיהיה ברור שזה לא רק אנשים אקראיים.

דודו קובסניאנו: לגבי הנושא של החינוך.

דודו קובסניאנו: אמרנו שתיירות פנים לא דורשת רישיון מורה דרך.

דודו קובסניאנו: היום כשמשרד החינוך מוציא קבוצות, למשרד החינוך יש חוזר מנכ"ל שלא מעוגן בחוק, שקובע תו תקן.

דודו קובסניאנו: הרי אם נבוא ונגיד שאותם תלמידים, לא תיירים, נדרוש מהם רישיון, כל החבר'ה שיש להם היום תו תקן יהפכו להיות בלתי חוקיים.

איתן כבל: כיוון שאני כבר יודע לספר את זה יותר טוב מכם, אני לא התכוונתי לזה.

איתן כבל: אני יודע שעכשיו אני צריך למצוא איך אני לוקח את החבר'ה של התו תקן, החברה להגנת הטבע, הרשות וכו', ולקבץ אותם לתהליך הזה.

איתן כבל: או שזה היה מסתדר או שזה לא היה מסתדר.

איתן כבל: העניין הוא כזה, אני לא יודע לסמוך - - -

לאה פדידה: גם לקרן הקיימת יש עובדים.

לאה פדידה: היא צריכה להצהיר על ניגוד עניינים.

איתן כבל: אני רוצה להבהיר את העניין הזה, כי זאת הנקודה הכי חשובה בחוק הזה.

איתן כבל: אני לא יודע לסמוך על חוזר מנכ"ל, אחר כך זה לוועדות חקירה.

איתן כבל: לכאורה בטיול בנחל צפית היה אמור להיות חוזר מנכ"ל, זה הכי טריוויאלי, זה הכי נדרש, הכי ברור מאליו – אדוני רוצה להוסיף מילה יותר חזקה מזאת?

איתן כבל: בסוף בסוף זה לא.

איתן כבל: אולי נמצא בסוף ניסוח.

איתן כבל: אם אני מחכה לחוזר מנכ"ל, אלוהים יודע מה יהיה, מתחילים להפעיל לחצים, ההוא גמר חצי קורס, תו תקן כן, תו תקן לא, אני לא רוצה את זה.

איתן כבל: כשאני בא ומנסה לדבר על מערכת החינוך, ואני מדבר על מערכת החינוך במובן הרחב של המילה, כדי שיהיה ברור לכולי עלמא שצריך מישהו שהמערכת יודעת שהוא לא אקראי, הוא לא דב חנין עושה הדרכה לחברים שלו באיזה נחל.

איתן כבל: לא.

איתי עצמון: הרציונל הוא בטיחות או טעמים חינוכיים?

איתי עצמון: מה הטעמים שעומדים?

איתן כבל: גם וגם, אבל בראש ובראשונה כשאנחנו מדברים על מדריך שהוא לא מדריך אקראי.

איתן כבל: יש מדריכים שגובים כסף, הם מדריכים אקראיים.

איתן כבל: בארצות-הברית ההורה מלמד את הבן שלו ואת הבת שלו, והם הולכים לעשות רישיון, אבל זה לא החיים פה.

איתן כבל: אני רוצה לוודא שאני יודע שמי שנתן את ההדרכה זה מישהו שאני יודע להסתכל עליו בעיניים ולא יגיד: הייתי פה, אני רק חצי קורס, לא הייתי בענייני בטיחות.

דב חנין: ראשית, אני חייב להגיד לך, אדוני היושב-ראש, שאני רואה את המאמצים שאתה וצוות הוועדה עושים על הצעת החוק הזאת.

דב חנין: אני מכיר את סדר-היום של וועדת הכלכלה, והוא מאוד מאוד עמוס - -

לאה ורון: בעיקר היועץ המשפטי של הוועדה, עו"ד עצמון.

דב חנין: - - והיועץ המשפטי של הוועדה, ואני יודע איזה חוקים נמצאים על השולחן שלנו.

דב חנין: אני יודע כמה מאמצים אתם מקדישים לחוק הזה.

דב חנין: אני חייב להגיד לך, אדוני היושב-ראש, שאני חושב שזאת טעות.

דב חנין: הממשלה לא הביאה לנו הצעת חוק מגובשת מספיק, רצינית מספיק, סגורה מספיק, יש לנו לא הרבה זמן לכנסת הזאת, בואו נתעסק בדברים שהם יותר מגובשים.

דב חנין: והחוק הזה – כשהממשלה תחליט שהיא רוצה לעבוד בצורה רצינית, שתביא לנו הצעת חוק רצינית.

דב חנין: לגבי הנושא של הדרכת הפנים, אני אומר את גישתי, אמרתי את זה גם בדיונים קודמים.

דב חנין: אני מבין את ההבחנה בין הדרכת חוץ והדרכת פנים, יש לי הרבה דברים גם להגיד על הדרכת חוץ, על תיירי חוץ, אבל אי-אפשר להשאיר את כל תיירי הפנים בלי שום סטנדרט.

דב חנין: ככה?

דב חנין: זהו?

דב חנין: כל אחד יכול להתחיל להדריך?

דב חנין: מה זה?

דב חנין: השר יקבע?

דב חנין: איפה זה נמצא?

דב חנין: אחר כך באים בטענות שלא נותנים לכנסת לחוקק, בואו נחוקק.

דב חנין: כשהכנסת תחוקק חוקים, אפשר יהיה לבוא בטענות אם החוקים טובים או לא טובים.

דב חנין: אני לא סומך על שר, אני לא חושב שהסדר כזה, שהוא לפי דעתי הסדר ראשוני, בסיסי, יכול להיות בתקנות.

דב חנין: זה לא נראה לי נכון משפטית.

דב חנין: זה הסדר שקובע זכויות וחובות, לא נראה לי שהוא יכול להיקבע בתקנות.

איתי עצמון: מבחינה משפטית ניתן לעשות את זה בתקנות.

שרון מאיר: יש הדרכות שאינן תיירות, כמו הדרכה פדגוגית במסגרת מוסדות חינוך, זה לא בשטח שלנו, לא במגרש שלנו.

דב חנין: אני לא מדבר על מוסדות חינוך כרגע.

דב חנין: אמרתם שמוסדות חינוך זה בחוץ.

דב חנין: כשתגדירו תיירי פנים בצורה יותר ברורה, אולי גם זה יהיה כתוב בחוק.

דב חנין: כרגע החוק הזה לא אומר שום דבר.

דב חנין: גם כשמדובר בישראלים שמטיילים בתוך ישראל, צריך מערכת של סטנדרטים ברורים שקבועים בחוק, מה זה מחייב.

חני סובול: וישראלים שמטיילים בחו"ל לא צריך סטנדרטים?

חני סובול: ולסוכני נסיעות לא צריך סטנדרטים?

חני סובול: וסוכן נסיעות לתיירות נכנסת לא צריך סטנדרטים?

חני סובול: רק לטיולים צריך סטנדרטים?

איתן כבל: הוא לא אמר שלא.

לאה פדידה: גם לחברי כנסת צריך סטנדרטים וזה לא קיים.

חני סובול: או שיש הפחתת נטל רגולציה או שאין הפחתת נטל רגולציה.

חני סובול: יש נושאים הרבה יותר חשובים שהחלטנו שאנחנו מוותרים עליהם.

דב חנין: הסיסמה הזאת של הפחתת נטל רגולציה, שגברתי תמכור אותה לאנשים אחרים, תמכרי את זה לדברים אחרים.

דב חנין: אני לא קונה את הסיסמאות הזאת של הפחתת נטל הרגולציה.

דב חנין: אני חושב שאיפה שצריך, צריכה להיות רגולציה, ואיפה שלא צריך, לא צריכה להיות רגולציה.

דב חנין: כשמדובר על תיירי פנים, מדובר שיהיה מורה דרך, ויש לי הרבה מה להעיר על זה.

דב חנין: כשמדובר על תיירי פנים, אומרים שאדם רשאי לתת הדרכה, אחר כך השר יקבע בכללים, או בהוראות, או בתקנות.

דב חנין: אותי זה לא מספק.

דב חנין: אני חושב שיש הבדלים וצריך לקבוע אותם בחוק, בין מצבים של סיורים עירוניים לסיורים חוץ-עירוניים באזורים שונים, במצבי בטיחות שונים.

דב חנין: אי-אפשר להפקיר את כל הנושא הזה בצורה כזאת.

איתן כבל: דב, תודה.

איתן כבל: העניין ברור.

איתן כבל: קודם כול, בסוף הדיון אני גם אבקש לחדד את המושג שעליו דיבר דב, זה פעם אחת.

איתן כבל: פעם שנייה, פתיחת שוק אין משמעותה הפקר.

איתן כבל: הורדת רגולציה אין משמעותה הפקר.

איתן כבל: פעם היית צריך לקרוא בעיתון, לפתוח דפי זהב, היום כל אחד יכול להעלות ולכתוב "אני מומחה", אז שלוש אכל אותה או הרוויח, הוא שלוש, אבל לא כולם שלושים, ולא כל מי שעושה סיור בטרומפלדור יכול להגיד "דודתי ז"ל קבורה פה, היא נפטרה יחד עם חיים נחמן ביאליק באותו יום והייתי באותו מעמד.

איתן כבל: מה אני רוצה לומר?

איתן כבל: אני מתכוון שבסוף בסוף גם יהיה לנו סטנדרט מינימלי.

איתן כבל: בסוף כשחאג' יחיא מרים טלפון למאן דהו שהוא לא תו תקן והוא לא מורה דרך, אבל הוא יודע לבוא ולהגיד - - -

איתן כבל: הוא יגיד.

איתן כבל: בוודאות הוא יגיד שהוא יודע יותר טוב מכולם, אבל כשאני לוקח את המדריך והוא לוקח אותי לטיול במדבר יהודה, הנחת העבודה שלי צריכה להיות שחזקה עליו שמישהו כבר בדק שהוא יודע לעשות טיפול מינימלי במישהו שהתעלף או יודע להתעסק עם - - -

לאה פדידה: יודע את המסלול.

לאה פדידה: נחל - - -, מי שלא יודע יכול לגמור במוות.

לאה פדידה: יש מסלולים שאתה לא מכיר מצוין, אתה הולך לאיבוד.

קריאות: - - -

עמוס גרבצקי רגב: התיירות הצליינית לא צריכה את כל הדברים האלה.

עמוס גרבצקי רגב: התיירות הצליינית לא צריכה טיפול, היא לא צריכה מישהו - - -

תמר קלהורה: לא הבנתי מה אדוני מציע?

תמר קלהורה: שנכניס פנימה את התלמידים או שנוציא אותם?

איתן כבל: אני רוצה שנכניס.

תמר קלהורה: בדקנו במהלך הליכי החקיקה, אחרי שלב התזכיר, האם אפשר לעשות רגולציה מהסוג הזה, ולא משרד החינוך היה מעוניין בזה, לא משרד התיירות היה מעוניין בזה.

תמר קלהורה: התפיסה של משרד התיירות לאורך כל השנים הייתה שטיולי בתי הספר לא נכנסים לחוק הזה.

תמר קלהורה: משרד החינוך מסדיר את הטיולים של בתי הספר דרך חוזר מנכ"ל, זה גם מה שאמרתי בסוף הישיבה, שבגלל שהעניין הזה מוסדר בחוזר מנכ"ל, אם עכשיו נתחיל לכתוב את זה בחוק ראשי, כשזה לא מופיע בחקיקה או בתקנות של משרד החינוך, אנחנו אולי מתחילים לייצר שם איזה רגולציה ואנחנו עושים תיקון עקיף, אני לא יודעת למה.

תמר קלהורה: גם במהות התפיסה של השוק היא שטיולי בתי ספר הם לא בהכרח תיירות פנים, וחניכים של מכינות, יש חוק שמסדיר.

תמר קלהורה: מה שאפשר לעשות זה להבהיר שתייר פנים איננו תלמיד בית ספר ואיננו תלמיד מכינה, ועל בתי הספר תמשיך לחול הרגולציה שלהם, ולגבי תלמידי מכינות, זה כבר סיפור אחר, שאני מבינה שאולי מטפלים פה.

איתן כבל: אנחנו רוצים לטפל לפני.

איתן כבל: את יודעת איך זה.

תמר קלהורה: אני מסכימה איתך לחלוטין.

איתן כבל: תמיד כשאנחנו מעלים, "תשאיר להוא", ובסוף מרוב השארות יש משפט.

תמר קלהורה: ההצעה לתקן את ההגדרה, ולמעט.

תמר קלהורה: אפשר להפנות להגדרה של חוק - - -

אדיר וישנייה: אני מנכ"ל אשכולות, פורום מרכזי סיור.

אדיר וישנייה: אני רוצה לחדד ולומר שיש מודל שקיים עשרות בשנים של מרכז סיור או בית ספר שדה שהוא אזורי, מקצועי, שבאים סביבו, מתפתחים טיולים, מתפתחת תרבות, מתפתחים אנשי מקצוע וכן הלאה.

אדיר וישנייה: זה קיים היום, ואנחנו מבקשים להסדיר את זה בחוק.

אדיר וישנייה: בתי ספר עוברים דרכו, אבל זה לא רק בתי ספר.

אדיר וישנייה: לבוא לבית ספר שדה שער הגיא - - -

איתן כבל: לשיטתי החוק הזה אמור להסיר סופית את העננה מעליך.

איתן כבל: זאת אומרת, בחוק הזה אם יש משהו שלא היה ברור, והיה נדרש רק המורה המוסמך, היום בוודאות אתה יכול לבצע כל הדרכה.

יוסי פתאל: עכשיו הוא רוצה שתכיר בו.

איתן כבל: אני כבר לא צריך להגיד כן, יש מזוזה כשאני נכנס בדלת, עכשיו נוסיף עוד מזוזה.

איתן כבל: אני לא צריך שתי מזוזות, כי המזוזה האחת יודעת להחיל היום גם אתכם.

איתן כבל: חברים יקרים, אתה יודע על מה הוויכוח?

איתן כבל: הוויכוח הוא לא עליך, כי אתה כבר obvious בפנים, יש לך איזה תעודה.

איתן כבל: יבוא ההוא ויגיד: זו לא תעודה מספקת.

איתן כבל: תהיה גם תחרות ביניכם.

איתן כבל: מה העניין?

איתן כבל: עכשיו אתה תדע לייצר תחרות על כיסאו של הלקוח, מה שאין היום.

איתן כבל: מה שאני מנסה לומר שזה בדיוק המצב – יש עכשיו שלוש קבוצות, או אם תרצו ארבע, בתיירות הפנים.

איתן כבל: יש המדריכים שאנחנו מכירים מאז ומעולם, יש את כל תווי התקן למיניהם, יש אזרחים "שְלוּשים", שיודעים להגיד שאנחנו מומחים בכל מיני תחומים - - -

תומר שלוש: היסטוריה משפחתית.

איתן כבל: ברור שאתה לא מדבר על משפחת כבל.

איתן כבל: מה שאני מנסה לומר לשלוש ולכם, שזה בדיוק אמור לחולל את אותה תחרות.

איתן כבל: כשהוא בא אליך ואומר: כמה אתה לוקח על ההדרכה?

איתן כבל: ההוא יבוא ויגיד: אני לוקח X, ההוא יגיד: אני לוקח Y, זה אומר: Z, והלקוח יצטרך לקבל את ההחלטה.

איתן כבל: זאת המשמעות מנקודת המבט שלי של תחרות על כיסו של הלקוח.

יוסי פתאל: הצעה לנוסח אפשר?

איתן כבל: כן.

יוסי פתאל: הוא מתכלל לדעתי את כל מה שנאמר פה.

יוסי פתאל: ברשותך, אדוני, "כל סיור שנעשה בתמורה", זאת אומרת עבור רווח, קודם כול.

יוסי פתאל: זה מוציא מהכלל את כל מערכת החינוך, ואז אין בעיות.

לאה פדידה: מה פתאום?

יוסי פתאל: אם סיור נעשה בתמורה, בתיירות פנים אני מדבר, הוא יהיה חייב בהדרכה על ידי מורה דרך מוסמך או מי שקיבל תו תקן, או אישור מטעם מוסדות מדינה, או מי שנתמך על ידי מוסדות מדינה, מה שמכסה - - -

קריאה: זה הופך את היוצרות.

יוסי פתאל: רגע.

יוסי פתאל: זה מכסה גם - - -

איתן כבל: יוסי, לא טוב לי.

לאה פדידה: אני חושבת שאתם טועים, צריך להשאיר את זה כמו שזה.

דודו קובסניאנו: מה שאני מציע לעשות כדי לא לדרוך על התחומים האחרים, והיום כשמשרד החינוך נותן תו תקן, שזה לא יהיה לא חוקי – אני מציע ואחר כך נדייק את ההגדרות, שב"תייר פנים" נחריג את כל אותם תלמידי מוסדות חינוך והמכינות הקדם צבאיות, שזה אפילו מוגדר בחוק, ואז לגביהם יחול ההסדר הקיים.

דודו קובסניאנו: לא נהפוך את ההסדרים האלה, ברגע שנכניס אותם לחוק ללא חוקיים, אלא יחולו ההסדרים הקיימים.

דודו קובסניאנו: ובנוסף, בל נשכח שבאותם מצבים שנחשוב ביחד עם הוועדה שצריך רישוי לפי החוק הזה, זאת אומרת, רישיון שניתן לפי החוק הזה, נכניס אותם לתקנות.

דודו קובסניאנו: יכול להיות שיהיו מקרים כאלה ואחרים, ואנחנו נעשה חשיבה עם כל הענף.

דודו קובסניאנו: מצד אחד תהיה דה-רגולציה, אבל מצד שני, אותם מקרים קריטיים, שיש הכרח במורה דרך שעבר את כל ההשתלמויות וההכשרה, נכניס אותם לתקנות.

דודו קובסניאנו: אני חושב שזה פותר.

יוסי פתאל: הנושא של סין לא נענה.

דודו קובסניאנו: אני אענה.

לאה פדידה: התקנות האלה מתחילות להלחיץ אותי.

לאה פדידה: הייתי מעדיפה שהשר יגיש את התקנות ונאשר אותן כאן.

איתן כבל: ברור.

איתן כבל: זה אמור להיות.

לאה פדידה: כתוב פה שהשר רשאי - - -

תמר קלהורה: זה אמור להיות בוועדה הזאת.

לאה פדידה: בוועדת הפנים היו לנו תקנות, ובסוף החלטנו שצריכים להגיש את התקנות ואישרנו אותן מבעוד מועד בתוך החוק כעסקה כוללת.

איתן כבל: זה הורג את החוק.

דודו קובסניאנו: אני לא יודע אם זה מקובל אדוני, אבל אני חייב להגיד שיושב-ראש ועדת הכלכלה ישב איתנו כמה וכמה פעמים, מתוך מטרה לשמור ולאזן, וגם ביקש מהיועץ המשפטי של ועדת הכלכלה.

דודו קובסניאנו: לדעתי ישבנו לפחות שבע ישיבות של שעות.

איתן כבל: כדי למצוא איזון.

דב חנין: על חשבון חוקים אחרים.

איתן כבל: דב, עשה לי טובה.

לאה פדידה: עם כל הכבוד, חבר הכנסת דב חנין, מבחינתי גם לתיירות פנים, שזה הנשמה - - -

דב חנין: גם לתיירות פנים, אבל שהממשלה תעשה עבודה.

לאה פדידה: זו דעתך.

לאה פדידה: לדעתי אנחנו חייבים לעודד כמה שיותר צעירים וצעירות ומבוגרים לטייל בארץ-ישראל.

דב חנין: מצוין.

דב חנין: זה לא שולל את הטיולים האלה, חברת הכנסת פדידה.

לאה פדידה: אף אחד לא רוצה שמישהו ייהרג.

שרון מאיר: הלוואי והחוק הזה היה תעודת ביטוח - - -

איתן כבל: די.

איתן כבל: את לא עוזרת לי.

איתן כבל: עשר שנים היה לכם להביא את זה שלא יהיו פה בעיות.

איתן כבל: אני עושה עכשיו את העבודה שלכם.

לאה פדידה: על תיירות חוץ כולנו כבר הסכמנו, אנחנו מדברים על הדרכת פנים.

לאה פדידה: בהדרכת פנים, אם אנחנו מחריגים, וזה נכון להחריג את מערכת החינוך בכללותה, יש לה חוקים נוקשים משלה, חוזר מנכ"ל - - -

איתן כבל: סיכמנו את העניין הזה.

לאה פדידה: לגבי הדרכה, אני מביאה דוגמה.

לאה פדידה: אני רוצה להוציא עכשיו קבוצה של מבוגרים לכנסת.

לאה פדידה: סיור בכנסת ואחרי זה שוק מחנה יהודה.

לאה פדידה: אם אני חייבת מורה דרך - -

איתן כבל: כבר סיכמנו שלא.

לאה פדידה: - - אני מכפילה.

לאה פדידה: אם אני רוצה לקחת מדריך, אני רוצה מדריך שידע - - -

איתן כבל: כבר פתחנו את השוק.

איתן כבל: מותר לך.

דודו קובסניאנו: מותר לך לקחת מדריך.

לאה פדידה: רגע.

איתן כבל: לאה, אתם מסיגים אותי לאחור.

איתן כבל: זה לא הוגן, כי כבר סיכמנו, פתחנו את כל השוק עבורכם.

לאה פדידה: המשפט שחסר לי הוא פה.

לאה פדידה: איך אני יודעת, בתור מי שלקחה מדריך, שלא נפלתי ולא לקחתי את X שאומר שיש לו ניסיון - - -

מוטי בר טוב: מדריך עם רישיון.

קריאות: - - -

איתן כבל: כדי שאני לא אגביל את זה למורי דרך, נעשה בעלי הכשרה.

טל מגד: יש בעלי הכשרה, קוראים לזה "מורי דרך".

לאה פדידה: לא רוצה מורי דרך בתיירות פנים.

טל מגד: למה?

לאה פדידה: הם יקרים.

בני כפיר: יקרים?

טל מגד: משרד התיירות הכשיר אותנו.

לאה פדידה: אני רוצה מדריך עם תו תקן - - -

קריאות: - - -

מוטי בר טוב: מי שמורה דרך, יכול להדריך בבית ספר?

מוטי בר טוב: חברת הכנסת פדידה, אם בית הספר של הבת שלי רוצה לקחת אותי בתור מדריך, אסור לו.

איתן כבל: די.

איתן כבל: מורי דרך.

קריאה: יש מסלול השלמה.

מוטי בר טוב: למה אני צריך להשקיע שנתיים מהחיים שלי במסלול השלמה?

אדיר וישנייה: אם אני רוצה להדריך תיירות חוץ - - -

טל מגד: המדינה הסמיכה אותנו.

איתן כבל: חברים, אני אוציא אתכם.

בני כפיר: יש אנשים בהכשרה.

לאה פדידה: - - -

איתן כבל: לאה, נשמה, את לא יכולה להתנהג - - -

מוטי בר טוב: תגידי שאת לא רוצה לשלם, זה הכול.

מוטי בר טוב: תגידי שאת לא רוצה לשלם.

בני כפיר: רשות הטבע זה בסדר, והשוק - - -

איתן כבל: אני קורא אותך לסדר פעם ראשונה, אני קורא אותך לסדר פעם שנייה, פעם שלישית אתה בחוץ.

איתן כבל: זה פשוט מכוער מה שאתם עושים פה.

איתן כבל: אני מנסה לעזור לכם, כאן, גלוי על השולחן, ואתם מבלבלים את המוח.

איתן כבל: אני רוצה שתבינו.

איתן כבל: פתיחת שוק – אם אני אתחיל להגדיר כל אחד, משפחת שלוש ומשפחה אחרת וההוא, לא פתחתי את השוק.

איתן כבל: מה עשיתי?

איתן כבל: הגדרתי מחדש.

איתן כבל: המשמעות היא אחת, אם אתה טוב, אתה תנצח גם אותם.

איתן כבל: זה הכול.

איתן כבל: אני לא עוסק בהגדרות.

איתן כבל: חברים, נגמר.

איתן כבל: אין יותר הגדרות.

איתן כבל: זו המשמעות של החוק.

איתן כבל: זו המשמעות של כולם נגד כולם.

איתן כבל: יש לי בעיות אחרות שלחלקן דב התייחס.

איתן כבל: לדיון הבא אני אשב אתכם, אני לא רוצה עכשיו לבלבל את המוח, כדי לא לעכב את התהליך.

איתן כבל: עדיין אני רוצה שלא כל שרלטן נהיה לי מדריך.

לאה פדידה: זאת הבעיה.

איתן כבל: זה לא יפתור את הבעיה, כיוון שגם אם יש לו תו תקן, הוא יכול להיות שרלטן.

איתן כבל: גם אם הוא מדריך ויש לו תעודה.

איתן כבל: את יודעת כמה שרלטנים כאלה יש?

איתן כבל: גברתי, אני מכיר גם בעבודה שלכם שרלטנים.

איתן כבל: נו, אז מה?

איתן כבל: והם עובדים בחברה.

איריס האן: ברגע שיש תו תקן - - -

איתן כבל: לא, גברתי.

איתן כבל: זה מה שאתם לא מבינים, זה שבן אדם, יש לו תעודה, עדיין מנקודת המבט שלי כצרכן זה כמו שאתה בוחר בית מלון.

איתן כבל: במחילה, אתם לא מעניינים אותי.

איתן כבל: כל מה שאתם מדברים, אני מסתכל עלינו.

איתן כבל: אני מייצג עכשיו פה את הלקוחות, לא אתכם.

איתן כבל: אתם אינטרסנטים במובן הטוב של המילה, לא במובן הרע של המילה חס וחלילה.

איתן כבל: זאת זכותכם, אפילו חובת

איתן כבל: כם להילחם עבור עצמכם.

איתן כבל: אין לי טענה בעניין הזה, אבל מישהו צריך להגן על האזרח.

איתן כבל: זאת המשימה שלי, וכל דבר שאתם אומרים אני מתרגם בראש שלי איך הצרכן יהיה.

איתן כבל: עולם התיירות בעולם החדש נפתח, יש ויכוח היום אם צריך כוכבים לבית מלון, לא צריך, האם זה עוזר, לא עוזר, האם אתה נכנס דרך אתר כזה או אחר, כשיש פרסומות היום בטלוויזיה, האם זה עוזר לך לבחור את המלון בצורה מיטבית או לא מיטבית.

איתן כבל: אני רוצה שתתפתח כתוצאה מכך אפליקציה שמחר תגיד: זה מדריך יותר טוב לאזור זה, זה מדריך יותר טוב לאזור אחר, ותיווצר תחרות.

איתן כבל: הוא גובה כך לשעה, זה גובה כך לשעה.

איתן כבל: וזה יהיה אחד עם תו תקן, אחד דרך הקק"ל, אחד דרך החברה להגנת הטבע.

איתן כבל: אני אגיד לכם גם מה יקרה, החברה להגנת הטבע תתמחה בתחומים יותר ספציפיים, הקרן הקיימת תעשה התמחויות שיבואו ויגידו: אנחנו יותר טובים ביערות הקרן הקיימת וידיעת הארץ.

איתן כבל: החברה של אשכולות יתמחו – זה מה שאני רוצה ללקוח, תחרות בשוק.

איתן כבל: היום, אני אומר לכם את האמת, אני לא יודע, אין לי מושג, כל אחד יכול לבוא ולהגיד לי: אני אגיד לו בסדר.

תמר קלהורה: אני לא מודאגת, אני מודאגת שלא נחוקק את החוק הזה, ואני באמת עובדת עליו עשר שנים, אדוני.

פיני שני: בהתייחס לשאלות שעלו פה בתיירות נכנסת - - -

איתן כבל: בבקשה, אני כבר סיכמתי.

איתן כבל: יש לי הצעה - - -

פיני שני: לא התייחסנו לתיירות נכנסת.

איתן כבל: רק לסין אני רוצה להתייחס.

פיני שני: אני אתייחס לשאלת הרועה הרוחני ולשאלת הסינים.

איתן כבל: "רועה רוחני" אני לא פותח, סיכמנו את זה.

איתן כבל: חאג' יחיא היה פה, וכבר נתנו לזה את המענים.

איתן כבל: אני לא מתכוון לפתוח.

איתן כבל: סיכמנו את זה.

עמוס גרבצקי רגב: לא סיכמנו.

איתן כבל: אנחנו סיכמנו, לא אתה.

עמוס גרבצקי רגב: מה סיכמתם?

עמוס גרבצקי רגב: זה לא עלה לדיון אף פעם.

איתן כבל: ישב פה יעקב אשר, היה כאן חאג' יחיא.

עמוס גרבצקי רגב: הייתי כאן באותה ישיבה בדיוק.

עמוס גרבצקי רגב: סליחה, זה לא עלה אף פעם.

עמוס גרבצקי רגב: אני רוצה שמשרד התיירות - - -

איתן כבל: עמוס, אתה לא ברשות דיבור.

עמוס גרבצקי רגב: זה ממש לא עלה.

עמוס גרבצקי רגב: זה פשוט להפקיר את כל - - -

איתן כבל: עמוס, תודה.

לאה פדידה: מה סיכמתם ב"רועה רוחני"?

איתן כבל: רועה רוחני כן יוכל.

קריאה: לכל הדתות.

לאה פדידה: יש לו תעודה שהוא רועה רוחני?

קריאות: - - -

איתי עצמון: יהיו אמות מידה לעניין הזה.

עמוס גרבצקי רגב: הנושא הזה לא עלה.

איתן כבל: חברים, אני לא מתכוון לפתוח.

איתן כבל: אתם רוצים – תתמכו בזה.

איתן כבל: אתם לא רוצים – אל תתמכו.

עמוס גרבצקי רגב: הנושא הזה לא דובר.

איתן כבל: דב, ניסיתי למצוא את נקודת האיזון שנותנת את המענים מכל הכיוונים.

איתן כבל: קיימנו על זה דיון.

עמוס גרבצקי רגב: אדוני היושב-ראש, לא טופל הנושא של הרועה הרוחני.

עמוס גרבצקי רגב: אנחנו השארנו את זה.

איתן כבל: יהיו תקנות.

איתן כבל: אמרנו שנביא את זה בתקנות.

דב חנין: אדוני היושב-ראש, אני חושב - - -

עמוס גרבצקי רגב: זה 60%-70% מתנועת הקבוצות לישראל - -

יוסי פתאל: זה כן מכוסה.

עמוס גרבצקי רגב: - - ולהם לא חשוב, לא מורה דרך, לא רווחתם, לא הביטחון שלהם, לא שום דבר - -

לאה פדידה: למה לא להצמיד להם מורה דרך?

עמוס גרבצקי רגב: - - לא זכויות הצרכן.

איתן כבל: די.

איתן כבל: די, חברים.

איתן כבל: תודה.

עמוס גרבצקי רגב: תקשיבו למורי דרך, הם יודעים על מה מדובר.

איתן כבל: אני אוציא אותו.

עמוס גרבצקי רגב: אדוני, אני לא חושב שמישהו יודע כאן על מה מדובר.

עמוס גרבצקי רגב: כולם יודעים על תיירות פנים, כולנו תיירים בארצנו - - -

איתן כבל: עסקנו בזה בפעם הקודמת.

עמוס גרבצקי רגב: לא עסקנו בזה מעולם.

איתן כבל: למה אתה אומר לי "לא"?

איתן כבל: אתה עושה ממני שקרן?

איתן כבל: עמוס, היה פה חאג' יחיא, והעלה את העניין.

איתן כבל: ובעקבות כך אתה העלית את זה, אתה בעצמך.

עבד אל חכים חאג' יחיא: מסגד אל-אקצא.

איתן כבל: אמרת שמגיעים כל מיני כאלה - - -

עמוס גרבצקי רגב: נכון.

עמוס גרבצקי רגב: אבל לא דיברנו - - -

איתן כבל: הגבילו את זה בהתחלה לנצרות.

דודו קובסניאנו: והרחבנו לכל הדתות.

עמוס גרבצקי רגב: אדוני, הנושא הזה מטפל ברוב הנושאים שנמצאים ברגולציה, וזה מקבל זמן של פסיק לעומת מה שלא נמצא ברגולציה.

איתן כבל: תודה, עמוס.

איתן כבל: דב.

דב חנין: אדוני, אני רוצה ככל שאני יכול לסייע לך.

דב חנין: אני רואה את העבודה הרבה שאתה מקדיש לעניין הזה, ואני לא רוצה להקשות, אבל בכל זאת אני חושב שהנושא של מורי הדרך הוא נושא שמוגדר היום בצורה לגמרי לא מספקת, רחבה מדיי וכוללת.

דב חנין: יש הבדל אם הולכים למסגד, אנשים שבאים להתפלל, או לכנסייה, אנשים שבאים להתפלל או לבקר בכנסייה, לבין אנשים שמלווים את כל הטיול בארץ, ובגלל שהם מורי דרך, כבר לא צריך כלום, ואז החמצנו את המטרה.

שרון מאיר: זה ייקבע בתקנות.

דב חנין: אני בעד להתחשב בצרכים הדתיים של אנשים, אבל אני לא חושב שהמילה "צרכים דתיים" יכולה להיות פתח שדרכו - - -

איתן כבל: ממש לא.

יוסי פתאל: ההגדרה היא עיקר ולפולחן דתי.

איתן כבל: דב, תאמינו לי - - -

עמוס גרבצקי רגב: אף אחד לא יודע מה זה.

יוסי פתאל: אנחנו מארגנים את הקבוצות ואנחנו ארגון המעסיקים שלכם - - -

עמוס גרבצקי רגב: אתה יודע מה זה פולחן דתי?

עמוס גרבצקי רגב: אוונגליסטים במגידו זה פולחן דתי?

איתן כבל: עמוס, תודה.

עמוס גרבצקי רגב: - - - במדבר זה פולחן דתי?

עמוס גרבצקי רגב: על מה אנחנו מדברים?

איתן כבל: יש בעיה לקבל - - -

עמוס גרבצקי רגב: אדוני, אני לא יודע למה המגמה הזאת?

עמוס גרבצקי רגב: אתם פשוט מזיזים הצידה את הדבר הכי חשוב.

איתן כבל: יש לי לספר לך סיפור.

איתן כבל: כל אחד האינטרס שלו זה הכי חשוב.

עמוס גרבצקי רגב: זה לא באינטרס שלי.

איתן כבל: לא.

איתן כבל: לא.

איתן כבל: נחתת מהירח, הגעת לפה וראית אנשים מתכנסים ואמרת: אני נכנס להביע את דעתי.

עמוס גרבצקי רגב: אדוני, אם חושבים שחשוב מדריך בתיירות הנכנסת, ואין על זה ויכוח, אני רוצה להבין למה עשרות אלפי קבוצות בשנה, פוטנציאליות, יכולות להיות מוחרגות מזה?

עמוס גרבצקי רגב: האם הם צריכים פחות עזרה מאיתנו?

איתן כבל: אמרנו שנביא את זה בתקנות ונסדיר את זה בתקנות.

עמוס גרבצקי רגב: אבל - - -

איתן כבל: תודה רבה, די.

איתן כבל: עמוס, די.

עמוס גרבצקי רגב: אנחנו מ-1987 מדברים על זה, סליחה.

איתן כבל: האם יש לכם הסתייגות לסינים?

פיני שני: אכן הסיפור של הסינים הוא גבולי.

פיני שני: אם הדיון הזה היה מתקיים לפני חצי שנה כנראה היינו שמים את זה.

פיני שני: אין לנו התנגדות להוסיף את הסינים לרשימה של הוראת השעה שפטורה עד כניסת החוק.

איתי עצמון: לאיזה תקופה?

פיני שני: עד כניסת החוק לפועל, ואז נבחן את זה בשנית.

פיני שני: ואם נידרש, נוסיף את הסינית גם שם.

איתי עצמון: כפי שנקבע לגבי קוריאנים?

פיני שני: נכון.

חגי ארבל: יש פה קצת בדיחה מכל התהליך.

חגי ארבל: יש לכאורה ועדה מייעצת שצריכה לבחון נתונים וצריך לקבל נתונים מספריים וכדומה, ופה עושים חאפ לאפ באוויר.

חגי ארבל: תכניס עכשיו גם פורטוגזית, גרוזינית, איטלקית ואמהרית.

חגי ארבל: מה זה צריך להיות?

איתן כבל: אני מקווה שאתה מדריך לפחות כמו שאנחנו מחוקקים.

 << אורח >> עודד פאפוריש: פתחתם קורסים לסינית, לדוברי סינית, פתחתם שני קורסים, יש מלא סטודנטים - -

יוסי פתאל: לכולם יש עבודה.

 << אורח >> עודד פאפוריש: לא תהיה להם עבודה.

יוסי פתאל: אנחנו ארגון המעסיקים.

יוסי פתאל: 100% תעסוקה.

 << אורח >> עודד פאפוריש: - - ברגע שתחריג את זה, לא תהיה להם עבודה.

איתן כבל: חברים, אני מעלה את זה - - -

איתי עצמון: אדוני, יש תוספת.

איתי עצמון: אתם רוצים גם להוראת המעבר?

דודו קובסניאנו: מאחר שאנחנו כבר מדברים על הסינים - - -

לאה פדידה: לא כתוב פה "סינית".

איתן כבל: מכניסים את זה.

תמר קלהורה: עכשיו הוא הולך להחריג את זה.

חני סובול: גם עם הפורטוגזים יש בעיה.

מוטי בר טוב: עד היום עובדים מדריכים - - -

איתן כבל: אני קורא אותך לסדר פעם ראשונה.

איתן כבל: מה שמך?

מוטי בר טוב: מוטי.

איתן כבל: מוטי, אני קורא אותך לסדר פעם ראשונה.

איתן כבל: נראה לי שאתה מתלהב.

איתן כבל: נתתי לך לדבר כמה שאתה רוצה - - -

מוטי בר טוב: אני לא מתלהב.

מוטי בר טוב: זה אבסורד.

איתן כבל: די.

איתן כבל: אני קורא אותך לסדר פעם שנייה, אדוני.

איתן כבל: תודה.

איתן כבל: אתם גורמים להרגיש לא נעים.

איתן כבל: בכל הכבוד, אתם לא האינטרסנטים היחידים בוועדות האלה.

איתן כבל: חברים, יש גבול.

איתן כבל: יש פה אנשים שנלחמים על דברים לא פחות כבדי משקל, על החיים שלהם.

איתן כבל: בבקשה.

דודו קובסניאנו: מאחר שאנחנו מדברים על הסינים, יש התוספת שהזכרנו, שנוסיף את הסינים.

לאה ורון: לתוספת הראשונה, שבה מוזכרים הקוריאנים.

דודו קובסניאנו: בנוסף, מאחר שהחוק לא נכנס מרגע פרסומו לתוקפו, יש הוראת מעבר בסעיף 85ב, שבאה ואומרת שעד יום התחילה השפה הסינית תהיה פטורה.

איתי עצמון: כלומר, על אף הוראות החוק הקיים?

דודו קובסניאנו: על אף הוראות החוק הקיים, כי הוא ימשיך לחול.

איתן כבל: אני חושב שיש כאן איזון יחסית סביר, דב.

איתן כבל: זה לא מושלם, בוודאי לא במה שהם הביאו לנו.

איתן כבל: הייתי יודע, אולי הייתי מביא - - -

דב חנין: להגיד שהסינית היא שפה ייחודית, שפה של יותר ממיליארד בני אדם?

איתן כבל: מבחינת מדריכים.

 << אורח >> עודד פאפוריש: יש 150 מדריכים במדינת ישראל.

איתן כבל: סליחה, בכל הכבוד, תקשיב שנייה.

איתן כבל: אדוני, אמרתי לך, אני לא בונה גילדה.

איתן כבל: שמעת מה שאני אומר לכם?

איתן כבל: נכון לרגע זה, דב, אני לא אבנה גילדה.

איתן כבל: הנקודה היא שכל מה שהם מבקשים, עם כל הכבוד לסינים, נכון לרגע זה פותחים להם קורסים, ובסוף צריכה להיות גם תחרות בתחום.

יוסי פתאל: יש רק 25 רשומים - - -

 << אורח >> עודד פאפוריש: 150.

יוסי פתאל: בדיוק הסברת עכשיו את החונטה.

יוסי פתאל: אין 150 רשומים.

בני כפיר: מילה.

בני כפיר: מילה.

איתן כבל: די.

איתן כבל: די.

בני כפיר: לא.

בני כפיר: לא.

איתן כבל: די.

איתן כבל: די.

איתן כבל: אני לא רוצה לשמוע אף אחד מכם.

בני כפיר: רגע.

בני כפיר: לא.

איתן כבל: אני לא רוצה לשמוע.

איתן כבל: די.

איתן כבל: דיון רביעי שאני - - -

בני כפיר: איתן, לא דיון.

איתן כבל: אתה מפריע לי עכשיו.

איתן כבל: די.

איתן כבל: בבקשה, אדוני.

דודו קובסניאנו: אני קורא את סעיף 85ב.

דודו קובסניאנו: יש לנו חריג אחד של תיירי פנים, נחריג את תלמידי מוסדות חינוך ומכינות קדם צבאיות, ולקראת הדיון הבא נדייק את ההגדרות - - -

דב חנין: מה עם יפנית?

עבד אל חכים חאג' יחיא: מה עם מתנ"סים וועדי עובדים ברשויות המקומיות?

לאה פדידה: ותנועות נוער.

דודו קובסניאנו: הם רשאים לעשות, הם לא צריכים אישור - - -

שרון מאיר: אדוני היושב-ראש, יש שני תיקונים.

שרון מאיר: אנחנו חוזרים להגדרה של "תייר פנים", שם נמעט תלמידים וחניכי מכינות.

לאה פדידה: מה עם תנועות נוער?

איתי עצמון: ההגדרה הזאת כבר אושרה, יכול להיות שנחריג במקום אחר בהצעת החוק.

דב חנין: תנועות נוער זה לא תלמידי מכינה.

לאה פדידה: מה עם תנועות נוער?

דודו קובסניאנו: הם לא צריכים שום רישיון.

דודו קובסניאנו: אין בעיה.

דודו קובסניאנו: יש מדריך בצופים, אז הוא מדריך בצופים.

דב חנין: אתם לא חושבים שצריך להסדיר את זה?

לאה פדידה: הולכים במדבר יהודה ואין מדריך שמכיר את הדרך, הם ילכו לאיבוד.

דב חנין: אתה לא חושב שצריך להסדיר את זה או שאתה מחכה לאסון הבא?

פיני שני: זה לא במשרד התיירות.

איתן כבל: חברים יקרים, סליחה.

איתן כבל: דב, תן לי.

דב חנין: לחסל את הרגולטור.

דב חנין: יש לכם דגל חדש – להשמיד את הרגולציה.

דב חנין: חיי אדם, בריאות – שום דבר, תנו להרוויח כסף.

דב חנין: למה להגן על חיי אדם?

דב חנין: הממשלה הזאת גם כן, איבדה לגמרי את הצפון.

איתן כבל: דב, תודה.

לאה פדידה: את הצפון באמת היא איבדה מזמן.

דב חנין: גם את הדרום.

איתן כבל: ההגדרה של "תייר פנים", אני רוצה לדון בה מחדש פעם נוספת.

איתן כבל: אני רוצה שתביאו לי סעיף יותר מחודד בעניין הזה.

לאה פדידה: כבוד היושב-ראש, תשומת ליבך גם לתנועות הנוער.

איתן כבל: על זה אני מדבר.

תמר קלהורה: גם זה מוסדר בנהלים של משרד החינוך.

איתן כבל: חברים יקרים, הכול מוסדר, ובסוף יש טיול לנחל צפית.

איתן כבל: תודה רבה.

איתן כבל: עזבו אותי.

איתן כבל: בכל הכבוד לכולם, מה שנוכל להשפיע בענייני בטיחות.

איתן כבל: אני לא מתערב בהדרכה, אבל יש כללי יסוד, ואני רוצה שאנחנו נדע שצריך להיות איזה מינימום.

איריס האן: הצענו הצעה מאוד ספציפית, שלא רלוונטית רק לנו.

איתן כבל: גברתי, עם כל הכבוד לך.

איתן כבל: אני לא מבין מה גברתי - - -

איריס האן: אני אסביר.

איתן כבל: לא.

איתן כבל: אני לא נותן לגברתי להסביר לי שום דבר.

איתן כבל: אנחנו כבר הסכמנו.

איתן כבל: את מסיגה אותי לאחור, זה לא בסדר.

איתן כבל: לגבי הצעת הסעיף שנוגע להגדרה של תיירות פנים, גם חבריי לוועדה, לא נחה דעתם באופן מלא מההגדרה וגם דעתי לא נחה לגמרי מההגדרה, לכן אני מגיש רוויזיה, כדי שנפתח אותה לדיון.

איתן כבל: הייתם קשובים לדברים שנאמרו כאן על ידי חברי הכנסת, ואין כאן עמדה פוליטית, יש כאן עמדה ציבורית, עקרונית, מקצועית, מן המדרגה העליונה.

איתן כבל: אני מתכוון להצביע.

עמוס גרבצקי רגב: אדוני, מדוע היא לא תוספת לגבי צליינות?

איתן, תנועות נוער זה גם ארגוני נוער.

איתן כבל: חברים יקרים, אמרתי שהדברים האלה יוגדרו מחדש.

כשאתה אומר "תנועות נוער", יש גם ארגוני נוער.

איתן, רציתי נקודה אחרת - - -

איתן כבל: עסקנו בה, אל תפתח אותה.

איתן כבל: די, מספיק.

אני באמצע הישיבה בוועדת הפנים.

איתן כבל: מה שסיכמנו בפעם הקודמת מוגדר.

אפשר לקבל את הסעיף המוגדר?

איתן כבל: חבר'ה, אני לא יכול - - -

לאה פדידה: רק לקרוא.

עדכנת אותי פעמיים.

איתן כבל: זה לא הוגן, אני מתקדם, וכל אחד מגיע ומסיג אותי לאחור.

אנחנו באמצע החקיקה של הגבייה.

שרון מאיר: אדוני חבר הכנסת, אנחנו מדברים על ההגדרה של תייר פנים, ונחזור לכאן עם רוויזיה.

איתן כבל: לא על זה הוא רצה לדבר, גברתי.

אני לא רוצה לבקש רוויזיה על משהו אחר.

אני מדבר על הנושא של רועה רוחני.

איתי עצמון: זה עוד לא אושר.

מתי זה אמור להגיע?

איתן כבל: דבר.

איתן כבל: דבר.

איתן כבל: דבר.

איתן כבל: יעקב אשר, דבר.

מה הנוסח עכשיו?

אני רואה פה שמחקו את כל הנוסח.

לאה פדידה: תקרא את הנוסח, כולנו רוצים לדעת.

איתי עצמון: 2א.

איתן כבל: נקריא פעם רביעית.

אני מתנצל, מה אני אעשה, אני לא יכול לחתוך את עצמי לשלושה.

איתן כבל: בבקשה.

איתי עצמון: תקראו שוב את הסעיף.

את הנוסח של הרועה רוחני.

איתי עצמון: 2א שנוגע לרועה הרוחני.

התיקון היה בעקבות בקשות שלי וגם של אחרים.

איתן כבל: של חאג' יחיא.

איתן כבל: אמרתי את זה כבר עשר פעמים בדיון הזה.

אני יודע.

לכן קראו לי לפה.

איתן כבל: בבקשה.

דב חנין: זה כל כך פרוץ שפשוט אי-אפשר להעלות על הדעת שזה כל כך פרוץ.

איתן כבל: בשביל זה זה מובא בתקנות.

דב חנין: אי-אפשר להבין פה בכלל.

דב חנין: אם זאת המטרה, הוא יכול פעם אחת ללכת לכנסיית הקבר ואחת לשבועיים לטייל בכל הארץ בלי כלום?

יוסי פתאל: לא נכון.

דב חנין: כן.

דב חנין: זה מה שכתוב פה.

יוסי פתאל: לא.

יוסי פתאל: אנחנו מארגנים את הסיורים.

יוסי פתאל: רבותיי, פולחן דתי - - -

דב חנין: זה מה שכתוב פה.

יוסי פתאל: לא.

דב חנין: מי אדוני?

יוסי פתאל: אני מנכ"ל לשכת מארגני תיירות.

יוסי פתאל: אנחנו מארגנים את כל הקבוצות, אנחנו חתומים על ההסכם הקיבוצי עם מורי הדרך וארגון המעסיקים שלהם.

דב חנין: בסדר גמור.

דב חנין: אין לי שום בעיה איתכם, אני רק פונה למדינה.

דב חנין: למה אתם מאפשרים - - -

יוסי פתאל: אני עונה, אדוני, מכיוון שגם תיאמנו את זה עם המדינה.

דב חנין: אתם אחראים על הניסוח הזה?

יוסי פתאל: לא.

יוסי פתאל: זה במשותף.

דב חנין: אני מדבר עם המדינה.

דב חנין: למה אדוני עונה לי?

יוסי פתאל: הנושא של הפולחן הדתי – ביקור כמו שהצגת, הוא לא - - -

דב חנין: אדוני, אני שואל אותך שאלה אחרת.

דב חנין: פניתי בטענה למדינה, אתה עונה לי בשם המדינה?

יוסי פתאל: אני מתנצל.

יוסי פתאל: אני חושב שהייתי שותף לזה.

יוסי פתאל: אנחנו מוטרדים מזה באותה מידה.

דב חנין: אם אתה יודע לענות לי, תענה לי.

דב חנין: אין לי בעיה שאתה תענה.

יוסי פתאל: אנחנו מוטרדים מהעניין באותה מידה, וחשוב לנו שבכל הסיורים יהיו מדריכים.

יוסי פתאל: האגודה יודעת את זה ואנחנו מכוסים די טוב בנושא של תיירות נכנסת.

דב חנין: זה לא מה שכתוב בסעיף.

דב חנין: זה שאתם עושים הסכמים ואתם בסדר, הכול בסדר, בקבצים זה לא כתוב.

יוסי פתאל: קודם כול, הנוסח הקיים איננו שונה מהמצב דהיום שהוא פרוץ עוד יותר, ועדיין יש מדריכים בכל הקבוצות.

יוסי פתאל: הסעיף כתוב באופן כזה שאם הסיור למטרות פולחן דתי – אתה יכול לראות את זה בתוכנית - - -

דב חנין: לא הסיור.

דב חנין: התייר מגיע במטרה עיקרית, זה לא הסיור.

דב חנין: יש הבדל, אדוני.

דב חנין: לכן אני אומר שהחוק הזה לא הוכן טוב.

דב חנין: החוק הוכן בצורה גרועה.

דב חנין: זה חוק גרוע.

דב חנין: לא ככה כותבים חוק.

דב חנין: אתם רוצים להגיד שבאותו סיור - - -

דב, דיברנו פר סיור או פר טיול, לא פר בן אדם.

דב חנין: אבל זה לא מה שכתוב פה.

הוא לא מגיע לפולחן דתי כל היום.

דב חנין: זה כתוב בצורה רשלנית.

דב חנין: ואחר כך אתם מציעים לנו לכתוב חוק רשלני, ואתם אומרים: בסדר, זה ייפתר בתקנות, אבל זאת לא תשובה נכונה מבחינה משפטית.

דב חנין: אני פונה אלייך, גברתי נציגת משרד המשפטים - -

יוסי פתאל: מבחינת המציאות בשטח זה מנוסח היטב.

דב חנין: - - זו גישה משפטית לא סבירה.

קריאה: מבחינת השטח, יוסי - - -

יוסי פתאל: אנחנו רוצים יותר מכם את המדריכים.

יוסי פתאל: אתה מכשיל אתכם.

יוסי פתאל: אנחנו רוצים אתכם בסיורים.

יוסי פתאל: התוכנית של זה באמצעות זה שהשר סוגר את הכול - - -

דב חנין: זו גישה משפטית שאיננה מתקבלת על הדעת - -

קריאות: - - -

דב חנין: - - תאשרו בחקיקה ראשית נוסח לא טוב, ואנחנו גם נמכור לכם את התקנות.

דב חנין: אי-אפשר לעבוד ככה משפטית.

דב חנין: זה פשוט לא עובד.

דב חנין: אתם עושים פלסתר מעבודת הכנסת.

דב חנין: אם החוק הזה מגדיר את זה ככה, חקיקת משנה לא תוכל לשנות את זה.

דב חנין: חקיקת משנה לא יכולה להתגבר על חקיקה ראשית.

אדוני היושב-ראש, אני ביקשתי ודב לקח טרמפ.

שתי נקודות: קודם כול, אני רוצה שיובהר בנוסח שמדובר על כל הדתות, ולא "רועה רוחני".

איתי עצמון: הנושא הזה תוקן, לא מדובר על דת מסוימת חד-משמעית.

דודו קובסניאנו: על כל הדתות.

דודו קובסניאנו: במקור דובר על הנוצרים.

איתן כבל: חבר'ה, די.

איתן כבל: בואו לפחות נתקדם.

איתן כבל: מעכבים אותנו, אז בואו נתקדם.

דבר שני, מה שחסר פה ודובר בישיבה הקודמת.

נכון שנגעתם מהכיוון של תיירות חוץ, אבל דיברנו גם שאם זה פולחן דתי שמתבצע על ידי רועה רוחני, וגם בתיירות פנים, לא רק בתיירות חוץ - - -

פיני שני: זה פטור.

שרון מאיר: תיירות פנים פטורה לגמרי.

עבד אל חכים חאג' יחיא: בתיירות פנים הכול פרוץ, אתה לא צריך מדריך בשום מקום.

עבד אל חכים חאג' יחיא: זה מה שכתוב פה עד שיגיעו תקנות.

דב חנין: בתיירות פנים – תעשו כסף ולא אכפת לכם מכלום, שייהרגו אנשים בסיורים.

דב חנין: הכול בסדר.

דב חנין: ועדת החקירה הבאה תבדוק את זה.

קריאה: משרד התיירות עובד עבור יוסי פתאל, זה הסוד של הסיפור.

איתן כבל: אם הייתי מעביר את זה עשר דקות לפני שהגעת?

איתן כבל: לפני שהתפצלת?

מה לעשות.

איתן כבל: היית מגיש רוויזיה, הייתי דן בזה מתי שאני רוצה.

איתן כבל: אני לא חייב לעצור עכשיו.

לא רציתי להגיש רוויזיה.

אתה רוצה שאני אגיש רוויזיה, אני אגיש.

איתן כבל: חבר'ה, תעשו מה שאתם רוצים עם החוק הזה.

איתן כבל: אני לא ממשלה.

איתן כבל: מצדי כל הממשלה יכולה לקחת את החוק הזה יחד עם הקואליציה שלה.

איתן כבל: לא יכול להיות שאני מוצא את עצמי נאבק כל הזמן מול הקואליציה.

איתן כבל: אני כבר דן בזה דיון רביעי, יש איזה גבול.

איתן כבל: העברנו פה חוקים של שניים וחצי דברים קצת יותר מורכבים, עם כל הכבוד למורי הדרך.

איתן כבל: נו באמת, זה עוד לא קרה.

איתן כבל: העברנו בשבוע שעבר את החקיקה של העישון, היא באלף דרגות יותר מורכבת מהחקיקה הזאת.

איתן כבל: יש גבול לאינטרסים.

איתן כבל: זו שבירה של כל הכללים שבהם אני מאמין.

אתה מדבר על אינטרסים, אתה לא מדבר על חברי הכנסת.

איתן כבל: אני לא מדבר על אינטרסים אישיים, אני מדבר על אינטרסים - - -

זו עבודתנו הציבורית.

איתן כבל: אני מדבר במובן הציבורי.

איתן כבל: ודאי שכל אחד יש לו אינטרס, אבל אי-אפשר להכניס את כל האינטרסים כדי שתהיה תמונה אחת שלמה.

איתן כבל: אין.

איתן כבל: אין סרט כזה.

איתן כבל: אתם יודעים את זה.

איתן כבל: אם אתה מזיז את השמיכה מצד אחד, היא לא מכסה מישהו אחר, או פחות מכסה אותו.

איתן כבל: הכול איזונים ובלמים פה.

איתן כבל: ואם פה אין מישהו שמקבל את מלוא תאוותו, תיקחו את זה, אם אתם רוצים, מהמצב היום, תלכו עם זה ותעשו מה שאתם רוצים.

איתן כבל: אני יודע רק להגיד לכם שהאזרח הוא שנדפק מזה.

איתן כבל: עם כל הכבוד לחברה להגנת הטבע, אם אתם רוצים להמשיך במצב הזה, בבקשה.

איריס האן: המצב היום לא טוב.

איתן כבל: תודה רבה.

איתן כבל: במקום לחפור לי כל הזמן ולעשות את קו צינור אילת-אשקלון מחדש ובכל רגע להסיג אותי לאחור – הבנו, זה לא יהיה שלם, זה לא יהיה בדיוק כמו שגברתי כתבה בבית או במשרד.

איתן כבל: נכון שיש לי עדיין בעיה עם מה שדב אומר, אני לא מתכחש לזה, אבל זה נכון באותה מידה גם כלפייך וגם כלפי האחרים.

איתן כבל: אני מודע לזה, ולכן אמרתי שבדיון הבא, בשאלות שדב העלה, ברור לי שאני אצטרך לתת להן מענה, העניין של מה המשמעות הבטיחותית וכו'.

איתן כבל: עם כל הכבוד, בסוף יש אחריות.

איתן כבל: אם המדינה מאפשרת לכל דיכפין, צריך שיהיה ברור שבסוף יש מישהו שיש לו אחריות.

איתן כבל: אפילו מי שמוכר טלוויזיות צריך לעבור תהליכי רישוי.

איתן כבל: גם אם אתה מוכר באינטרנט, יש מינימום.

איתן כבל: לזה אני מתכוון.

איתן כבל: תחרות צריכה להיות, היא לא מתקיימת היום, בכל הכבוד.

איתן כבל: אז אנא מכם.

איתן כבל: אני מעלה להצבעה את מה שקראנו.

איתן כבל: נביא את התיקון, נחדד את העניין מה זה תייר פנים.

איתן כבל: אני ארצה לקבוע אמות מידה, המשמעות היא אם הוא מדריך או לא מדריך, אמות מידה מינימליות, שהוא יודע לדבר עם העירייה, הוא יודע לדבר עם האזור, הוא מכיר מה עושים.

איתן כבל: בסוף, אני אומר לכם, נמצא אנשים כל שני וחמישי תקועים במדבר יהודה, עם כל הכבוד.

עבד אל חכים חאג' יחיא: שידע גם מה מזג האוויר, אם יש שיטפונות או אין שיטפונות, שידע אם לצאת או לא לצאת.

איתן כבל: משהו מינימלי.

איתן כבל: זה לא רק אם יש לו יכולת ורבלית, אלא אישור מינימלי, משהו.

איתן כבל: מה יהיה אחר כך שאישרנו שכל אחד יבוא וייקח אותם למדבר יהודה או ייקח אותם לטיול לא יודע איפה והוא אפילו לא יודע לקרוא מפה?

איתן כבל: צריך שיהיה לו אישור מינימלי, שכאשר הוא יוצא לטיול במדבר יהודה, הוא דיווח, הוא יודע שצריך לדווח לרשויות, משהו.

עבד אל חכים חאג' יחיא: "אתם יורדים, אני מחכה באוטובוס למטה".

עבד אל חכים חאג' יחיא: ..

איתן כבל: חברים, אלה דברים שקורים.

איתן כבל: אני צריך משהו מינימלי.

איתי עצמון: לא רישיון.

איתן כבל: לא רישיון.

איתן כבל: אני אביא דוגמה ממקום אחר ואני מעלה להצבעה.

איתן כבל: הסיפור של האופניים החשמליים – דב ואני, או הרביעייה הזאת במקרה, עוסקים בנושא של הקטל בדרכים ותחבורה ציבורית באופן מאוד משמעותי.

איתן כבל: העובדה שהמדינה בהתחלה העלימה עין ואמרה: זה בסדר, הרי זה כלי ירוק, זה כלי חשוב, אבל גם כלי ירוק, הוא הורג מסתבר, הוא גורם לפגיעה - - -

לאה ורון: בהולכי רגל, ברוכבים.

איתן כבל: מה באנו ואמרנו?

איתן כבל: אנחנו לא רוצים למנוע, שאנשים יפסיקו לרכב על האופניים החשמליים, אבל אנחנו רוצים להגביר כך וכך, לפחות ברמה הבטיחותית.

איתן כבל: לא כל רגולציה, המשמעות שלה רעה.

איתן כבל: זה גם מה שאני רוצה פה, שהדברים גם ייאמרו פה.

איתן כבל: ברשותך, אני רוצה לעסוק בזה בדיון הבא.

איתן כבל: אני אבהיר לכם את הדברים.

איתן כבל: אני חושב אתם מבינים מה שאני אומר.

איתן כבל: זה כמו שאתה הולך לעירייה ויהיה לו מספר, משהו; שהמדינה תגיד לו: אדוני, לפני שאתה מוציא הדרכה, אתה לא צריך אישור, אבל יש לך חובה א', ב', ג', ד', ה', לבצע, לדבר עם זה, לייצר עם זה, משהו.

עבד אל חכים חאג' יחיא: אתה צריך מישהו שידע לבצע את הדברים.

איתן כבל: אמרתי.

איתן כבל: אתה יודע כמה אנשים עם יכולות ורבליות אני מכיר?

טל מגד: קוראים לזה "מורה דרך מוסמך".

איתן כבל: תודה, גברתי.

איתן כבל: גברתי תעלה על הכיסא ותצעק את זה.

טל מגד: קוראים לזה "מורה דרך מוסמך".

טל מגד: משרד התיירות יכול לפקח על העבודה שלנו.

איתן כבל: תודה.

איתן כבל: גברתי יכולה לשבת.

איתן כבל: תודה.

איתן כבל: אני מסכם ומעלה את זה להצבעה כפי שזה הוקרא - - -

דב חנין: אדוני, אני אצביע נגד הנוסח הנוכחי.

איתן כבל: אין בעיה.

דב חנין: אני מציע, אדוני, שאולי בכל זאת נראה נוסח סופי נוכח ההערות של אדוני.

איתן כבל: אמרתי על מה אני לא מצביע.

איתן כבל: אמרתי שאני לא מצביע על ההגדרה של "תייר פנים".

איתי עצמון: נפתח את זה לדיון מחדש.

איתן כבל: כבר ביקשתי על זה רוויזיה.

עבד אל חכים חאג' יחיא: גם אני מצטרף לרוויזיה.

איתן כבל: בסדר גמור.

איתן כבל: הלכתי איתך.

איתן כבל: מה שביקשת – עשיתי.

דב חנין: גם לגבי הפטור מחובת רישוי.

דב חנין: זה שני סעיפים - - -

איתן כבל: אמרתי בצורה מפורשת על העניין הזה שאני אקיים את הדיון על המשהו המינימלי הזה.

איתן כבל: אם לא, לא תהיה תחרות.

איתן כבל: תודה.

איתן כבל: אני מעלה להצבעה - - -

איתי עצמון: התקנות לעניין הרוחני והפולחן הדתי הן באישור ועדת הכלכלה.

איתן כבל: ברור.

איתי עצמון: אני אגיד רק על מה מצביעים.

איתי עצמון: ההצבעה כרגע על סעיפים 2 ו-2א, חובת רישוי ופטור מחובת רישוי, התוספת הראשונה והוראת המעבר בסעיף 85ב, שבהן יובהר שגם השפה הסינית תהיה פטורה מחובת רישוי לתקופה של שנה מיום תחילת החוק עד לתחילתו של החוק החדש.

איתן כבל: תודה.

איתן כבל: מי בעד?

חגי ארבל: איך קרה שפתאום הכניסו את הסינים?

חגי ארבל: איזה קסם קרה פה?

 << אורח >> עודד פאפוריש: זה מחטף מה שהיה פה.

חגי ארבל: יוסי פתאל פתאום רוצה סינית, אז יש סינית.

חגי ארבל: מה קורה פה?

חגי ארבל: זה לא מקובל בכלל.

 << אורח >> עודד פאפוריש: זה מחטף.

 << אורח >> עודד פאפוריש: יש שני קורסים, ואם זה מתקבל, למה שסטודנט לשפה הסינית יישאר בקורס?

איתן כבל: אני לא אתן לך לעשות לך עכשיו גילדה מסודרת.

 << אורח >> עודד פאפוריש: אני מדבר על הסטודנטים לשפה הסינית.

חגי ארבל: אי-אפשר לתת לדברים להתקבל - - -

איתן כבל: תודה רבה.

איתן כבל: מי בעד, ירים את ידו.

איתן כבל: תודה.

איתן כבל: מי נגד?

איתן כבל: בעד הסעיפים – 2

איתן כבל: נמנעים – אין

איתן כבל: תודה.

איתן כבל: הסעיפים האלה אושרו שניים מול אחד.

איתן כבל: בחיאת דינכום, תפסיקו עם זה.

איתן כבל: האחרים כולם יכולים, רק אתם הסינים, צריכים לחגוג.

 << אורח >> עודד פאפוריש: לא.

 << אורח >> עודד פאפוריש: יש עניין - - -

איתן כבל: די.

איתן כבל: חאלס.

איתן כבל: כל העניין היה בשפות משבריות.

איתן כבל: זה מה שרצינו, להתעסק עם שפות משבריות.

חגי ארבל: לפני 30 דקות משרד התיירות אמר שאין משבר ופתאום יש משבר.

חגי ארבל: מה קורה פה?

חגי ארבל: איזה קסם קורה פה?

חגי ארבל: מה, זו בדיחה?

איתן כבל: אדוני, אין שום בעיה.

איתן כבל: אנחנו צריכים הדרכות.

איתן כבל: ההפך, זה הרצון של המשרד.

איתן כבל: אם יסתבר שמתאפשרת תחרות, אין שום בעיה.

יוסי פתאל: יש 110% תעסוקה אצלנו.

יוסי פתאל: הוספנו מורים באנגלית.

יוסי פתאל: איפה שלא מוצאים סינים, חתמנו איתם על הסכם שניקח מורה שדובר אנגלית.

יוסי פתאל: זה לא סיור ללא מדריך מורשה.

יוסי פתאל: שלא תבינו - - -

איתן כבל: אף אחד לא הבין אחרת.

איתן כבל: תודה, הלאה.

שרון מאיר: אני קוראת את סעיף 3 ו-4 ביחד, כי אלה סעיפים משלימים.

שרון מאיר: "תייר חוץ" – נמחק.

לאה ורון: זה לא מחוק.

לאה ורון: אתם מבקשים למחוק את שתי המילים "תייר חוץ"?

שרון מאיר: נכון.

איתן כבל: הסבר.

איתן כבל: קדימה, חברים.

דודו קובסניאנו: אנחנו מבקשים בסעיף 3(א), שמי שנותן שירותי תיירות ורוצה להתקשר עם מורה דרך שמחויב ברישיון, זאת אומרת למשל לתיירי חוץ או לאותם מקרים שבהם במסגרת התקנות נקבע שיש חובת רישוי, כי אז הוא לא יתקשר עם מישהו שאין לו רישיון.

דודו קובסניאנו: זה הרעיון של סעיף 3(א).

דודו קובסניאנו: הרעיון של סעיף 3(ב), שנותן שירותי תיירות לא יציע לתייר בפרסום או לא יפרסם בכל דרך אחרת קבלת שירות הודעת הוראת דרך, שזה שירות שדורש רישיון, אלא אם כן השירות ניתן על ידי מורה דרך, ומורה דרך זה אדם שקיבל רישיון על פי חוק זה.

דודו קובסניאנו: סעיף 4 אומר שלא יציע אדם, שזה גם חל על מתחזים, לאחר, ובכלל זה לנותן שירותי תיירות, בפרסום בעל אופי מסחרי או בדרך אחרת, את שירותיו בהוראת דרך.

דודו קובסניאנו: עוד פעם, הוא מפרסם שהוא נותן שירותים שדורשים רישיון אלא אם הוא מורה דרך.

איתן כבל: יש הערות?

איתן כבל: את מי אדוני מייצג?

גבריאל אסולין: אגודת מדריכי הטיולים.

גבריאל אסולין: לגבי סעיף - - -

מרדכי שנבל: מה זה?

איתן כבל: חברים, זה לא המקום שבו דנים בהגדרות.

איתן כבל: אדוני אחר כך ייכנס לאינטרנט.

איתן כבל: אם אתה לא יודע, מה אני אגיד?

גבריאל אסולין: קודם כול, לא הבנתי את סעיף 3(א).

גבריאל אסולין: מורידים את שירותי הוראת דרך לתייר חוץ?

דודו קובסניאנו: זה יחול בכלל, זה יחול באופן עקרוני.

דודו קובסניאנו: כשאתה צריך להתקשר עם מישהו וצריך מורה שהוא בעל רישיון, אתה לא יכול להתקשר עם מישהו שאין לו רישיון.

דודו קובסניאנו: פעם אחת, כשאתה מדריך קבוצה של תיירי חוץ, על פי החוק תצטרך רישיון, ופעם שנייה, בתיירות פנים, באותם מקרים שבתקנות נגיד שעל אף העובדה שבתיירי פנים לא צריך רישוי, יהיו מקרים שצריך רישוי, ואז גם במקרים האלה.

גבריאל אסולין: בסעיף 3(ב) ובסעיף 4 – אני רוצה להבין, האם זה בהגדרה רק למקרים שבהם נדרש רישיון?

גבריאל אסולין: זה לא ברור בכלל.

דודו קובסניאנו: אם תסתכל בהגדרות, "שירות הדרכה" זה שירות כללי של הדרכה ו"שירות הוראת דרך" זה שירות שניתן על ידי מורה דרך.

דודו קובסניאנו: מורה דרך צריך שיהיה לו רישיון.

גבריאל אסולין: אני מבין את ההסבר שלך, אני רק אומר שלי לא ברור שההסבר שלך זה מה שכתוב כאן.

דודו קובסניאנו: זה מה שכתוב, פשוט תפנה להגדרה.

דודו קובסניאנו: ההגדרה מגדירה שירות הוראת דרך כשירות על ידי מורה דרך, שזה מישהו שצריך שיהיה לו רישיון.

איתן כבל: הערות נוספות?

איתן כבל: תודה.

איתן כבל: אני מעלה להצבעה.

איתי עצמון: סעיפים 3 ו-4.

איתן כבל: מי בעד, ירים את ידו.

איתן כבל: תודה.

איתן כבל: מי נגד?

איתן כבל: אין.

איתן כבל: בעד סעיפים 3 ו-4 – 3

איתן כבל: נמנעים – אין

איתן כבל: הלאה.

איתן כבל: הערות.

איתן כבל: מי בעד, ירים את ידו.

איתן כבל: תודה.

איתן כבל: בעד סעיף 5 – 2

איתן כבל: נמנעים – אין

איתן כבל: הלאה.

לאה ורון: אולי תסבירו למה הכוונה?

שרון מאיר: זה קביעת ליבת הלימודים למורי הדרך.

לאה ורון: איך זה מתנהל היום?

שרון מאיר: היום קובעים את כל התוכנית ומאשרים אותה.

שרון מאיר: יש פה הקלה.

שרון מאיר: אנחנו נקבע רק את הליבה המחויבת למורי דרך, את היתר יקבע מוסד הלימודים.

תמר קלהורה: רק כדי לסבר את האוזן, היום הם נכנסים לפרטים של בית הספר עד לרמת הלוח והגיר בכיתה, ואנחנו הערנו על זה לא פעם.

תמר קלהורה: ולכן המטרה פה היא לצמצם את זה רק לתוכנית הלימודים ולהתמקד בעיקר, בתוכנית ולא בדברים - - -

יוסי פתאל: המבחן נשאר של המשרד בסופו של דבר.

איתן כבל: לגבי המבחנים, זה מוכר לי מלשכת עורכי הדין וצפונה - - -

לאה ורון: גם ממשרד התיירות, אדוני.

איתן כבל: עושים פעם בשנה - - -

תמר קלהורה: פעמיים בשנה.

איתן כבל: שזה יהיה מעוגן.

איתן כבל: אחר כך בא מישהו, וצריך לאפשר לאנשים - - -

מרדכי ברנס: אני מאגודת אשכול.

מרדכי ברנס: אני חושב שבנקודה הזאת צריך לחייב בחוק הוספה בתוכנית הלימודים תקן והוראות בטיחות.

מרדכי ברנס: כרגע למשרד התיירות אין תקן ואין להם הוראת בטיחות.

מרדכי ברנס: לדוגמה, אתה מדבר על מדבר יהודה.

מרדכי ברנס: הלכתי למשטרה, התלוננתי לעצור השתלמות של משרד התיירות שנכנסה לשטחי אש של צה"ל, מכיוון שמשרד התיירות לא יודע שקיים דבר כזה, זה לא רשום בשום מקום.

מרדכי ברנס: מורה דרך נכנס לשטח אש מבלי שהוא יודע שהוא נכנס לשטח אש.

איתן כבל: זה הדיון הקודם בעניין הזה של תנאים מינימליים.

איתן כבל: זה לא בחקיקה הראשית, אני לא יכול להכניס את זה לחקיקה - -

שרון מאיר: זה חלק מההכשרה.

איתן כבל: - - אבל אני כן אומר לכם שחייב שיתווסף פרק.

איתן כבל: זה obvious כל כך.

איתן כבל: הרי זה ברור מאליו.

איתן כבל: זה אל"ף-בי"ת.

איתן כבל: מה היתרון של מדריך כשיבוא הלקוח מחר לקבל את ההחלטה שלו, כשהוא שוקל האם לקחת אחד שיש לו תו תקן או מדריך או מישהו מומחה?

איתן כבל: אחד הדברים שהוא ירצה, כשאתה עושה סיור בטרומפלדור, שלא יקומו בלילה ויהיו לו סיוטים, והוא יודע גם לעשות לו טיפול פסיכולוגי.

איתן כבל: אני אומר סתם, אבל איזה משהו.

דודו קובסניאנו: אני לא מכיר את המקרה הספציפי הזה, אבל קודם כול, יש תקנה שבה השר יקבע את תוכן ההשתלמות וכדומה.

דודו קובסניאנו: גם היום ההשתלמויות שעוברים מורי דרך כוללות - - -

לאה ורון: זה הרישה של סעיף 6, "השר יקבע הוראות בעניינים אלה".

איתי עצמון: אתה מדבר על המצב היום?

דודו קובסניאנו: כן.

דודו קובסניאנו: היום במסגרת התוכנית זה קיים.

שרון מאיר: זה חלק מליבת הבטיחות.

איתן כבל: חברים יקרים, אני חוזר ואומר בהמשך לדברים שאמר הנציג של אשכול, שיהיה ברור העניין של הבטיחות במובן הרחב של המילה, לא בטיחות לטפס על סולם.

מרדכי ברנס: רצוי לאמץ את חוזר מנכ"ל בתקנות.

מרדכי ברנס: מאוד רצוי.

איתן כבל: זה תקנות.

איתן כבל: זה יותר חזק מחוזר מנכ"ל.

מרדכי ברנס: אני יודע שילכו לשם וילמדו שם.

איתן כבל: אני לא שולח אותם, יקירי, אני לא המורה שלהם.

איתן כבל: אני בסך הכול מנסה לכתוב את התקנות.

מוטי בר טוב: חבל שתבזבזו על זה זמן, היום ישבנו, אנחנו כאגודה, עם משרד התיירות וקבענו מתכון חדש לקורס מורי דרך, שהוא מצומצם ויותר ממוקד, ויש פה פרק שלם על בטיחות, אז הבעיה הזאת כבר לא קיימת.

איתן כבל: תודה.

איתן כבל: אדוני, כיוון שאין לנו קרן לייזר לחשוב על הפגישות שלכם - - -

מוטי בר טוב: יושבים פה נציגים משפטיים שלא מודעים לתחום התוכני של - - -

עליזה לביא: אתה מדבר פרקטיקה, ופה מדברים על חקיקה.

מרדכי ברנס: כרגע באתר משרד התיירות אין הוראות בטיחות.

עליזה לביא: זה שהחלטתם היום זה לא מחייב את השר הבא.

מרדכי ברנס: כרגע במשרד אין הוראות בטיחות.

מרדכי ברנס: יפרסמו את זה ואז זה יהיה.

פיני שני: זה מחייב, כי המשרד מפקח על תוכני הליבה.

פיני שני: מה שהוא אומר זה מדויק, נושא הבטיחות נכלל בבקשת הרישיון של המשרד.

שרון מאיר: זה חלק מלימודי הליבה.

איתן כבל: תודה.

איתן כבל: מי בעד?

איתי עצמון: הסעיף הזה הוא סעיף שמסמיך את שר התיירות לקבוע את ההוראות לעניין תוכנית הלימודים והבחינות בתקנות.

איתי עצמון: ראשית, אני מבין שאדוני מבקש שההכשרה תתייחס לנושא בטיחות ויהיה עיגון בהצעת החוק.

איתי עצמון: דבר שני, הבחינות אני מבקש שיהיו לפחות פעמיים בשנה, ואת שני הנושאים נעגן כאן ובסעיף המסמיך.

איתי עצמון: דבר שלישי, האם התקנות האלה יהיו טעונות אישור ועדה?

איתי עצמון: כן או לא?

איתן כבל: אישור ועדת הכלכלה.

דודו קובסניאנו: 6(1)?

שרון מאיר: סעיף 6.

דודו קובסניאנו: כל סעיף 6 או רק 6(1)?

לאה ורון: שההכשרה תתייחס לנושא הבטיחות, מה שביקש יושב-ראש הוועדה.

איתן כבל: מי בעד, שירים את ידו.

איתן כבל: בעד סעיף 6 – 2

איתן כבל: נמנעים – אין

איתן כבל: אושר.

איתן כבל: הלאה.

איתי עצמון: עם השינויים.

איתן כבל: הערות.

איתן כבל: כן, אדוני.

מרדכי ברנס: כיום משרד התיירות עורך 200 השתלמויות בשנה.

מרדכי ברנס: מה שמוכיח שאף אחת מההשתלמויות האלה לא חיונית לצורך הרישיון של מורה הדרך.

מרדכי ברנס: לדעתי צריך לבטל את זה בכלל.

מרדכי ברנס: אין מקצוע אחר שצריך לעשות בו השתלמות בשביל הכיף כדי להאריך את רישיון העיסוק שלך.

מרדכי ברנס: לדעתי יש כאן פגיעה בחופש העיסוק ולא צריך לחייב בהשתלמויות.

עליזה לביא: מה מעמד ההשתלמויות?

עליזה לביא: הן חובה?

מרדכי ברנס: היום אם את עושה השתלמות, למשל על האריחים הכחולים בירושלים, מאריכים לך את הרישיון.

מרדכי ברנס: אם את עושה השתלמות בגן החיות התנ"כי, מאריכים לך את הרישיון.

עליזה לביא: מתוך ה-200, כמה חובה?

מרדכי ברנס: אף אחת לא חובה, כולן אזוטריות, ומי שקובע אותן זו הממונה, שהיא קובעת לפי גחמות שלה, לפי המקורבים שלה, ללא סדר עדיפות, ללא הוראות בטיחות.

איתן כבל: מכיוון שהיא לא פה, אני מוחה.

איתן כבל: אני לא - - -

פיני שני: אני אענה ברצון על ההערה.

שרון מאיר: רשימה של 200 זה כדי שתהיה אפשרות של בחירה.

שרון מאיר: כל אחד לפי בחירתו.

מרדכי ברנס: וחוץ מזה, מי זה משרד התיירות להכין השתלמויות?

מרדכי ברנס: יש אתרי תיירות, יש מלא מכוני מחקר.

מרדכי ברנס: למשל מכון מחקר עושה השתלמות על גבולות, שבועיים השתלמות, משרד התיירות לא מכיר בזה.

מוטי בר טוב: המקצוע שלנו הוא המקצוע היחיד שמחייבים בו השתלמות חובה.

מוטי בר טוב: אנחנו חייבים לבחור השתלמות אחת בשנה.

עליזה לביא: מתוך 200.

מוטי בר טוב: מתוך המצאי שמציג לנו משרד התיירות.

מוטי בר טוב: אני, בניגוד למוטי ברנס, לא חושב שצריך לבטל את ההשתלמות.

מוטי בר טוב: להפך, רוב מורי הדרך בוחרים יותר מאחת, ולפעמיים שתיים ושלוש, זה רק מראה לכם איזה סוג אוכלוסייה זה, אבל חייבים לבטל פה את הרגולציה ולאפשר לפתוח לגורמים נוספים לעשות השתלמויות שיוכרו על ידי המשרד.

מוטי בר טוב: היום למשרד התיירות יש מונופול.

מוטי בר טוב: אגב, מדברים על תיירות פנים, תיירות חוץ, 80% מההשתלמויות של משרד התיירות הן בענייני תיירות פנים.

מוטי בר טוב: אין להן שום רלוונטיות לתיירות חוץ והם רוצים לבטל את הרישיון לתיירות פנים.

מוטי בר טוב: אין להן שום רלוונטיות.

שרון מאיר: יש לזה פתרון בסעיף 8.

איתן כבל: זה מה שרציתי להגיד לך, תקראי את סעיף 8.

שרון מאיר: זאת אומרת, הממונה יכול להכיר בהשתלמות גם כשהוא - - -

מוטי בר טוב: הוא לא עושה את זה.

מוטי בר טוב: זה מונופול.

איתן כבל: היא אומרת לך שאנחנו משנים את זה עכשיו.

מוטי בר טוב: גם היום למשרד התיירות יש הפריבילגיה להגיד - - -

איתן כבל: תודה.

איתן כבל: אני אתן להם להתייחס.

מוטי בר טוב: הוא לא עושה את זה והוא לא יעשה את זה.

איתן כבל: הבנתי.

מוטי בר טוב: זה מונופול של משרד התיירות.

איתן כבל: הבנתי.

איתן כבל: כן, אדוני.

 << אורח >> אורי בר אל: היום משרד התיירות ממליץ למורי הדרך לצאת להתמחויות – סליחה על צורת ההתבטאות – כאשר הקבלן המבצע הוא יד יצחק בן צבי, התמחויות בנושאים נצרות, יהדות, אסלאם וכו'.

 << אורח >> אורי בר אל: המלצתם על ההתמחות הזאת, שכוללת 20 ימי לימוד ושלושה ימי סיור.

 << אורח >> אורי בר אל: נתתם לי תעודה יפה, לא הכרתם באותה התמחות שעשיתי לצורך השתלמות.

 << אורח >> אורי בר אל: זאת אומרת, לצורך השתלמות לתקפות הרישיון.

 << אורח >> אורי בר אל: עשיתי התמחות שאתם המלצתם עליה, במוסד שהמלצתם עליו, וחוץ מהתעודה שהוצאתם אתם לא מכירים בזה.

שרון מאיר: התעודה היא ההכרה.

מוטי בר טוב: לא.

מוטי בר טוב: לא.

מוטי בר טוב: לא.

 << אורח >> אורי בר אל: לא.

 << אורח >> אורי בר אל: אתם לא מכירים בזה כהשתלמות.

עליזה לביא: אתם אומרים שהקבלן המבצע של ההשתלמות זה יד יצחק בן צבי?

מוטי בר טוב: לא.

מוטי בר טוב: הקבלן המבצע היחיד של ההשתלמויות זה אגף ההשתלמויות במשרד התיירות.

מוטי בר טוב: הוא קובע 200 השתלמויות, שרק הן, רק הן בלבד - - -

עליזה לביא: גם של יד יצחק בן צבי?

מוטי בר טוב: לא.

מוטי בר טוב: לא רק משרד התיירות גם אגודת מורי הדרך למשל יוצרת שת"פים.

איתן כבל: די, גמרנו.

איתן כבל: הבנתי אותך.

איתן כבל: הבנתי, די.

איתן כבל: אני חושב שלא צריך להיות מונופול ידע.

עליזה לביא: ממש לא.

איתן כבל: אני לא מקבל את זה.

איתן כבל: יש היום גופים שיש להם תחומי התמחות כאלה ואחרים, זה יכול להיות אפילו סתם אוניברסיטה, או מכון, או מר שלוש.

איתן כבל: אפשר לבוא למר שלוש, ומר שלוש יודע לתת הדרכה בנוגע לשכונה של משפחתו, זה יותר טוב מכל גורם אחר.

איתן כבל: הוא הביא את זה, מה שנקרא, "מהבית".

איתן כבל: אשכולות, יש לה 100 קורסים.

אדיר וישנייה: מעל 100 השתלמויות בשנה.

איתן כבל: אתה רואה, אני עושה לך קידום מכירות.

איתן כבל: ..

איתן כבל: 100 השתלמויות בשנה שאתם נותנים במגוון רחב.

איתן כבל: העניין הוא שתהיה תחרות על הידע.

איתן כבל: למה אני מתכוון?

איתן כבל: הרי ממילא בא בן אדם ואומר: אני רוצה להתמחות בתחום מסוים.

איתן כבל: עם כל הכבוד ל-100 או ה-200, כמו שאומר ברנס, רובן לא רלוונטיות לנושא שאני עוסק בו, אבל יכול להיות שבאשכולות או אצל שלוש, או לא חשוב איפה, או בחברה להגנת הטבע, או שיש נושאים מסוימים שהבן אדם יודע לבוא ולהגיד: אני צריך שבן אדם יבוא, גוף מוסמך, לא כל אחד.

איתן כבל: אם מחר מר שלוש יבקש להיות האורים והתומים בענייני משפחתו, למה לא?

איתן כבל: למה שזה לא יוכר - - -

מוטי בר טוב: כיום השתלמות.

איתן כבל: כן, כיום השתלמות.

איתן כבל: אני לא מבין למה.

מרדכי ברנס: אדוני, עבר שלב והוא לא עונה לי על השאלה למה אנחנו צריכים השתלמויות?

מרדכי ברנס: זו פגיעה בחופש העיסוק.

מרדכי ברנס: סליחה, אדוני, אף מקצוע בישראל לא צריך השתלמות חובה לצורך הארכת הרישיון.

מרדכי ברנס: אני לא צריך שמשרד התיירות יגיד לי לעשות השתלמויות, אני עושה חמש השתלמויות בשנה - - -

מוטי בר טוב: אין לך רישיון מורה דרך.

מוטי בר טוב: למה אתה מדבר?

מרדכי ברנס: סליחה, עצור.

מרדכי ברנס: אני לא צריך לעשות השתלמויות בשום מקצוע אחר.

מרדכי ברנס: אין דבר כזה.

מרדכי ברנס: וזה לא נועד לתכלית ראויה וזה פוגע בחופש העיסוק.

מוטי בר טוב: אתה לא מייצג את מורי הדרך.

מרדכי ברנס: אני לא מייצג אותך, נכון.

מוטי בר טוב: אנחנו רוצים השתלמויות.

מרדכי ברנס: אתה רוצה, אני לא רוצה.

דודו קובסניאנו: בהמשך למה שנאמר פה, לאור כל מה שנאמר, נכתוב "השתלמויות שיערוך הממונה על הוראת הדרך או מוסד שיוכר על ידי הממונה", ואז אנחנו פותחים את זה.

מרדכי ברנס: סליחה, אדוני - - -

איתן כבל: שנייה, ברנס.

איתי עצמון: בדרך כלל השתלמויות או הדרכות כאלה, שהן תנאי להמשך החזקה ברישיון, נערכות על ידי הגוף שמרשה את אותו תחום.

איתי עצמון: אני לא מכיר מנגנון שבו נכתב בחקיקה שגורם אחר מבצע את ההשתלמות מטעם המדינה.

איתן כבל: אני חלוק עליך.

דודו קובסניאנו: וזה נדיר.

איתן כבל: גם זה קורה.

איתן כבל: קודם כול, אני חולק גם במקומות אחרים.

איתן כבל: יש מקומות אחרים שאתה נותן את הרישיון, אבל אתה כבר לא בעל הידע היחיד שמתקיים בשוק הזה.

איתן כבל: אני יכול לתת לך סתם דוגמה, יש בתי חולים שמתמחים בתחום מסוים, אבל נניח בתחום לב, בנושא מסוים, בבית חולים X, הם כבר הצליחו להגיע לרמה יותר גבוהה.

איתן כבל: אין מונופול על הידע, ההפך.

איתן כבל: זה גם נושא כל כך דינמי וכל אחד בוחר תחום.

איתן כבל: מה שכן, המשרד הרלוונטי יודע להגיד.

איתן כבל: יש גורמים – קודם כול אני מדבר על הגורמים שהם גורמים מוכרים – מאשכולות - - -

אדיר וישנייה: אנחנו מול מנהלת הטיולים מאשרים כל השתלמות.

איתן כבל: נכון.

איתן כבל: מאשכולות ועד החברה להגנת הטבע.

מרדכי ברנס: מה עם המוזיאונים?

מרדכי ברנס: מה עם כל האתרים?

מרדכי ברנס: מה עם האגודות עצמן?

מרדכי ברנס: אתה יודע איפה עורכי דין עושים השתלמויות?

מרדכי ברנס: רק באגודה של עורכי דין.

מרדכי ברנס: למה אני צריך ללכת למשרד התיירות?

מרדכי ברנס: אדוני לא ענה לי על חופש העיסוק.

איתן כבל: לא שכחתי, אני רק לא יודע להגיד שני משפטים כמוך באותו משפט.

איתן כבל: קודם כול נסיים את החלק הזה.

איתן כבל: אני מנסה לומר לך את הדבר הבא, בעניין הזה הגורם המוסמך לתת את האישור הסופי הוא הגורם המדינתי, אין ויכוח על זה, אבל הוא לא יכול להכפיף את האיש רק לתוכנית לימודים - - -

איתי עצמון: מה שהתכוונתי זה שההדרכה תהיה מטעם הממונה על הוראת הדרך.

איתי עצמון: כלומר, בוודאי שממונה יוכל להתקשר עם גורמים אחרים ולשתף אותם - - -

מוטי בר טוב: זה מה שהוא עושה היום.

איתי עצמון: כמו שעושים את זה היום, ככה אנחנו שומעים, לשתף אותם בקביעת תכני ההדרכה או ביצוע ההדרכה עצמה, אבל בכל זאת הגורם המרשה הוא הגורם שצריך לתת את המסגרת, את הגג, לנושא ההשתלמויות.

עליזה לביא: אני מבינה שזה מה שקורה היום, מה שאמרת עכשיו.

עליזה לביא: אבל מה שאנחנו שומעים, שזה מאוד מאוד מצומצם, מאוד מאוד מתוחם.

איתן כבל: האם השתלמות באשכולות מוכרת?

קריאה: לא.

מרדכי ברנס: מוזיאון ישראל לא מוכר, גן לאומי לא מוכר, קרן קיימת לא מוכר.

איתן כבל: תן לגברתי לסיים, אני קטעתי אותה.

עליזה לביא: קודם כול, אנחנו מדברים על אוכלוסייה שכן רוצה ללמוד, ואתה עצמך אומר - - -

בני כפיר: ברור.

בני כפיר: אנחנו רוצים השתלמויות.

עליזה לביא: נכון.

עליזה לביא: אתה עצמך אומר שיותר ויותר אנשים הולכים ליותר מהשתלמות אחת, למרות שזה לא נספר להם, לא נחשב להם, הם לא מתוגמלים על זה.

עליזה לביא: אנחנו מדברים על אנשים צמאי ידע, הלוואי שלנו, חברי הכנסת, הייתה חובת השתלמות במנעד נושאים.

עליזה לביא: מצד שני, הרי יש כל כך הרבה מקומות שעושות ועושים השתלמויות וימי עיון, אם זה צפרות של לשם ואם זה האוניברסיטה.

עליזה לביא: למה לא? למה לא לפתוח את זה?

איתי עצמון: אני רוצה להסביר מה עומד מאחורי העמדה שלי.

איתי עצמון: אין כמובן שום בעיה שכל גורם שהוא, שהוא מוכר לכך, שיערוך השתלמויות.

איתי עצמון: השאלה האם ההשתלמויות האלה הן תנאי להמשך החזקה ברישיון, כן או לא.

איתי עצמון: אני חושב שבמקרים שבהם יש חובת רישוי ויש גורם מדינתי במשרד התיירות, שהוא זה שנותן הרישיון, הוא זה שצריך לערוך את ההשתלמויות.

איתי עצמון: לפי סעיף 8 יכול להיות שיהיו בחינות, וחובת עמידה בבחינה כתנאי לסיום ההשתלמות.

איתי עצמון: כלומר, כל ההוראות האלה שבהן יהיה תלוי - - -

מוטי בר טוב: מה פתאום - - -

איתי עצמון: סליחה, אתה מפריע לי.

עליזה לביא: מבחן על השתלמות?

איתי עצמון: כן.

איתי עצמון: זה מה שכתוב כאן.

שרון מאיר: זה רק ייתכן.

איתי עצמון: אני מזכיר שאנחנו מדברים כאן על תנאי להמשך העיסוק, להמשך החזקה ברישיון.

איתי עצמון: לא מדובר בדבר של מה בכך.

עליזה לביא: אבל היום אין להם מבחן.

עליזה לביא: אתה רוצה להוסיף להם מבחן?

איתי עצמון: אני לא רוצה שום דבר.

איתי עצמון: זו הצעה של המשרד.

עליזה לביא: מבחן על ההשתלמות?

בני כפיר: כמורי דרך אנחנו מעוניינים בהשתלמויות - - -

איתן כבל: תן לי שנייה.

איתן כבל: עכשיו אל תפריע לי.

איתן כבל: תקשיב, קובסניאנו.

דודו קובסניאנו: אני מקשיב.

דודו קובסניאנו: אני מקשיב.

איתן כבל: אם אתם יודעים להגיד את זה, אין תחרות.

דודו קובסניאנו: יודעים להגיד מה?

דודו קובסניאנו: לא הבנתי.

איתן כבל: אני אסביר.

איתן כבל: אם אותו אתה מכריח לעבור את הבחינות האלה והאלה כדי לקבל תעודה, וכל אזרח יכול לבוא - - -

מוטי בר טוב: - - -

איתן כבל: אדוני.

איתן כבל: פעם אחרונה ואתה בחוץ, לא הגה.

איתן כבל: די, חאלס.

איתן כבל: אתה גורם מפריע בוועדה.

איתן כבל: אתה לא מקדם.

איתן כבל: אתה אולי לא שם לב, אבל אתה לא החכם היחיד פה.

מרדכי ברנס: בכל חמש שנים.

מוטי בר טוב: לא.

מוטי בר טוב: אין חמש שנים - - -

דודו קובסניאנו: אין חידוש.

איתי עצמון: לא מדובר על חידוש, אלא תנאי על המשך ההחזקה ברישיון.

איתן כבל: זה אותו דבר, זה חידוש.

איתי עצמון: זה לא חידוש, אם הוא לא עומד בהשתלמות, יכולים לבטל לו, להתלות לו את הרישיון.

איתן כבל: לא, אלה שני דברים - - -

מוטי בר טוב: חובת השתלמות - - -

איתן כבל: מוטי, החוצה.

מוטי בר טוב: נו באמת.

איתן כבל: אני מוציא אותך החוצה.

איתן כבל: צא החוצה.

איתן כבל: אתה כל הזמן צריך לפרשן מה שאנחנו אומרים.

איתן כבל: צא החוצה.

איתן כבל: צא החוצה, בכל הכבוד.

איתן כבל: (מוטי בר טוב יוצא מאולם הוועדה.

איתן כבל: ) מה שאני מנסה לומר זה, שיש שתי פאזות שונות לעובדה שהוא לא עומד בחובה לעשות קורס.

איתן כבל: זה לא אם הוא עבר אותו בהצטיינות, זה משהו אחר.

איתן כבל: זה לא התליה.

איתן כבל: מה ההבדל ביניכם לבין כל אחד אחר?

איתן כבל: כשאני בא אליך, אני יודע שאתה סופר-דופר, אתה המומחה, אתה עם התעודה.

איתן כבל: אני רוצה גם לוודא שבחובות המינימליות האלה – לא אמרתי לך אם עברת בהצטיינות או לא עברת, אבל אם יש חובה של כמה שנקבע פה של שתי השתלמויות – שלפחות במינימום עמדת.

איתן כבל: על זה אין ויכוח.

דודו קובסניאנו: אדוני, אני רוצה להבין, כי לא הבנתי.

דודו קובסניאנו: קודם כול, כדי לקבל רישיון של מורה דרך, אתה צריך לעבור קורס.

איתן כבל: זה ברור.

דודו קובסניאנו: קיבלת.

דודו קובסניאנו: אתה עכשיו מורה דרך.

דודו קובסניאנו: הסעיף הזה אומר שאחת לתקופה מסוימת אתה צריך לעבור השתלמויות.

דודו קובסניאנו: האם אדוני מתכוון להוריד את זה?

איתן כבל: לא.

דודו קובסניאנו: אז לא הבנתי.

איתן כבל: לא אמרתי שהוא לא צריך לעבור השתלמויות.

איתן כבל: יש פה שלוש נקודות - - -

דודו קובסניאנו: יש פה את האחראי על מורי הדרך.

איתן כבל: זה שהם חייבים לעבור את ההשתלמויות, זה ברור.

איתן כבל: בגלל זה הם מסתובבים עם תעודה, שיש לה את העוצמה אצלי, הלקוח.

איתן כבל: יש לה כוח.

איתן כבל: כדי שהוא ימשיך לשאת בתעודה הזאת – להבדיל, זה כמו רופא.

איתן כבל: אם רופא לא עושה השתלמויות וכל הדברים האלה, בסוף עם כל הכבוד - - -

מרדכי ברנס: הרישיון שלו עדיין נשמר.

מרדכי ברנס: אדוני, זה לא צריך להיות חובה.

איתן כבל: אני לא מתווכח איתך, אני מנסה להבין לעצמי.

איתן כבל: אתה יודע מה ההבדל בינינו?

איתן כבל: אתה בעל הסעיף הזה, אני צריך להעביר את כל החוק.

מרדכי ברנס: נכון.

איתן כבל: תודה.

איתן כבל: אנשים באים לפה, זה כל עולמם.

איתן כבל: אני צריך את כל העולמות.

איתן כבל: אני מנסה למצוא איזה איזונים.

איתן כבל: ההתליה היא לא על החובה לעבור את הבחינות, אלא בעניין הזה אני סבור – דרך אגב, גם אם אין ברפואה, יקירי, בסוף אין סודות.

איתן כבל: הרופא הזה שבסוף יודעים שהוא עוד נותן אופטלגין מהתקופה שהטורקים שלטו בארץ, אף אחד כבר לא ילך אליו.

איתן כבל: אפילו בתוך אותה קופה שאתה חי בתוכה, אם אתה קולט רופא שממלא את מקומו רק בכיסא, אתה עובר.

איתן כבל: אני מכיר באופן אישי.

איתן כבל: אתה אומר: אח שלי, עשה לי טובה, אני לא רוצה להיות אצל הרופא הזה.

איתן כבל: ברוך השם, אני כבר לא חייב להיות אצל הרופא הזה, אני אלך לרופא אחר, וזה קורה חדשות לבקרים – פה, כדי שלתעודה שלו, ימשיך להיות לה כוח על האחרים, יש לו שני קורסים בשנה, אז הוא צריך לעשות אותם, זה פעם אחת.

איתן כבל: פעם שנייה, שהוא יוכל לעשות בכל מקום שהוא מקום מוסמך.

איתן כבל: אני לא חושב שמקום כמו שברנס פירט - - -

מרדכי ברנס: מוזיאון ישראל.

איתן כבל: מוזיאונים.

מרדכי ברנס: אתרי תיירות.

שרון מאיר: נוסיף את זה בסעיף הזה.

מרדכי ברנס: אגודות מורי דרך.

איתן כבל: תוסיפי את זה בנוסח.

תמר קלהורה: לכן ההצעה שזה או במה שהם יעשו או במוסדות שהם יכירו בהם.

איתי עצמון: לפי איזה תנאים הם יכירו בהם?

תמר קלהורה: צריך אולי להוסיף הסמכה וכו', אבל הרעיון הוא בדיוק - - -

איתן כבל: חברים, אני חושב שהעניין הזה הוא כל כך obvious.

איתן כבל: זאת אומרת, כשאתה בא למקום כמו מוזיאונים, הם מלכתחילה קיבלו את הרישיון.

איתן כבל: בסוף זה עניין שהוא יכול להביא בתקנות, הוא יכול לנסח אותו בתקנות כמו שצריך, לבחון את הדברים.

איתי עצמון: כלומר, את ההכרה בהשתלמות משרד התיירות ייתן.

איתי עצמון: אדם יוכל להשתתף בהשתלמות שיערוך גוף מסוים שהשר יכיר בו, לפי תנאים שיקבע, אבל את החותמת הסופית משרד התיירות ייתן.

איתן כבל: זה הם בכל מקרה.

קריאה: - - -

איתי עצמון: זה יכול להיות או-או לפי מה שאני מבין.

איתי עצמון: אם זה יצא - - -

בני כפיר: לא או-או.

בני כפיר: סליחה, משרד התיירות יציעו את ההשתלמויות שלהם, זה בסדר גמור.

בני כפיר: אנחנו מבקשים שיהיה "או גורמים אחרים".

איתן כבל: למה אדוני חושב שלא הבנו?

קריאה: כי הוא אמר "או-או".

בני כפיר: חבר שלך לא הבין.

איתן כבל: הוא יכול לעשות אותן או מה-200 שהוא מציע לו, או לעשות את זה - - -

בני כפיר: ביד בן צבי.

בני כפיר: בסדר גמור.

איתן כבל: יד בן צבי זה בסדר גמור.

בני כפיר: האופציה של יד בן צבי לא קיימת היום, אנחנו מבקשים שהיא תהיה קיימת.

איתן כבל: לא משנה.

איתן כבל: אני מתכוון גורם - - -

מרדכי שנבל: יש גם לימודים אחרים.

איתן כבל: חברים יקרים, אמרתי שאין מונופול על הידע.

איתן כבל: זו כוונתי.

מרדכי ברנס: עוד שנייה אחת.

מרדכי ברנס: גם אגודות מורי הדרך.

מרדכי ברנס: מי שיעשה את ההשתלמויות - - -

איתן כבל: אתה מנהל איתי את הדיון על התקנות.

יוסי פתאל: מי שהשר יכיר בו.

איתן כבל: אני לא נכנס איתך לזה עכשיו, מה שהשר יכיר בו.

איתן כבל: אתה חונן לאדם דעת.

איתן כבל: זו נקודה אחת.

איתן כבל: נקודה נוספת, היא חוזרת אליך, ברנס, הטיעון של חופש העיסוק.

איתן כבל: מה הייתה הטענה שלך?

מרדכי ברנס: רופא צריך לעשות השתלמות כדי להאריך את הרישיון שלו?

מרדכי ברנס: מהנדס צריך לעשות השתלמות כדי להאריך את הרישיון שלו?

מרדכי ברנס: שמאי?

מרדכי ברנס: כל מקצוע בארץ פטור מזה.

איתי עצמון: יש מקצועות שלגביהם נדרשת כשירות להכשרה מתמשכת.

איתי עצמון: יש מקצועות כאלה.

מרדכי ברנס: מציל למשל - - -

איתי עצמון: גם טייסים.

מרדכי ברנס: טייסים, אני מסכים איתך, אבל אני לא מציל ולא טייס.

מרדכי ברנס: בסופו של דבר נוצרת אפליה.

מרדכי ברנס: אני מורה דרך שסיימתי עכשיו את הקורס, מה הידע שלי לעומת מורה דרך כמו ברנס, עם 80 השתלמויות שמשרד התיירות בכלל לא מכיר בהן?

איתי עצמון: השאלה מה ההצעה האלטרנטיבית שלך.

איתן כבל: אמרנו את העניין של ההכרה.

איתי עצמון: זה נושא אחר.

מרדכי ברנס: סליחה, אתה מחייב אותי בהשתלמויות, תכיר בהן.

איתי עצמון: השאלה היא מה ההשלכה לאי-השתתפות בהשתלמות, זאת השאלה.

מרדכי ברנס: לדעתי צריך לעשות פטור מהשתלמויות.

מרדכי ברנס: יש כאן פגיעה בחופש העיסוק.

עליזה לביא: ההשתלמויות, אני מבינה, לא חלות עליך בכלל.

עליזה לביא: עליך הן חלות?

מרדכי ברנס: בוודאי.

יוסי פתאל: אתה לא מורה דרך.

איתן כבל: חברים יקרים, בכל הכבוד - - -

בני כפיר: אנחנו מעוניינים בהשתלמויות, וזה בסדר גמור.

איתן כבל: חברים יקרים, קיבלתי את החלק האחד שלך, שהמפתח יהיה מפתח רחב.

איתן כבל: לגבי החובה, היא תישאר.

דודו קובסניאנו: אחרי שהתייעצתי פה עם הסמנכ"ל אצלנו, פעם אחת, דיברנו על זה, "או בהשתלמות שתיערך במוסד אחר, שתוכר על ידי הממונה", אנחנו ננסח את זה - - -

איתי עצמון: מוסד שיקבע השר.

שרון מאיר: לא.

שרון מאיר: השתלמות במוסד שתוכר על ידי הממונה.

איתי עצמון: ההשתלמות תוכר או הגוף עצמו?

שרון מאיר: ההשתלמות תוכר.

דודו קובסניאנו: גם וגם.

איתן כבל: ברור.

איתן כבל: המקום צריך להיות מוכר.

איתן כבל: אתה לא תשלח אותו להשתלמויות במקום שהוא לא מכיר בו.

דודו קובסניאנו: ודבר נוסף, בסיפה כתוב שהוא יהיה חייב לעמוד בבחינה כתנאי לסיום ההשתלמות.

דודו קובסניאנו: אנחנו נוריד את זה.

איתן כבל: בוודאי.

איתן כבל: זה בוודאות לא יהיה.

דודו קובסניאנו: אני כתלמיד אוהב לעבור - - -

איתן כבל: חברים יקרים, בסוף אין בלופים.

איתן כבל: אם אתה בלופר, אף אחד לא ייקח אותך.

מרדכי ברנס: שמשרד התיירות יכיר בהשתלמויות האלה לצורך דירוג מורה הדרך.

שרון מאיר: אנחנו לא עושים דירוגים למורי דרך.

מרדכי ברנס: סליחה.

מרדכי ברנס: אני עשיתי בחיים שלי כמורה דרך 80 השתלמויות - - -

יוסי פתאל: זה לא קשור לחוק הזה.

שרון מאיר: אתה יותר טוב מאחר?

מרדכי ברנס: סליחה, אדוני, נתתי לך לדבר, לא הפרעתי לך.

מרדכי ברנס: עשיתי בימי חיי 80 השתלמויות, כששאלתי את הממונה מה הערך של ההשתלמויות במשרד התיירות, היא אמרה לי "אפס".

מרדכי ברנס: אני מבקש שיכירו לי אם עשיתי 80 השתלמויות, שישימו אותי במורי דרך שעשו 80 השתלמויות.

יוסי פתאל: אם זה יהיה במסגרת אלה שמוכרים – זה יהיה.

יוסי פתאל: ואם לא – אז לא.

יוסי פתאל: מה הבעיה?

איתן כבל: כשאתה תפרסם על כרטיס הביקור שלך, או באתר שלך, או בפייסבוק שלך, תכתוב: אין בארץ מישהו שערך השתלמויות יותר ממני, אבל זה יכול להחליש, אתה יודע כל כך הרבה אבל מעט מכל דבר.

מרדכי ברנס: סליחה, לבית מלון אתה כותב כוכב אחד, שני כוכבים, שלושה?

איתן כבל: כבר לא.

איתן כבל: גם על זה יש ויכוח.

מרדכי ברנס: אני רוצה גם כן.

איתן כבל: להפך.

איתן כבל: היום יש ויכוח שלם במשרד התיירות סביב הנושא הזה, ולא נפתח אותו.

מרדכי ברנס: שייתנו לי הכרה.

איתן כבל: יקירי, ניסית.

איתן כבל: לא צלח.

איתי עצמון: אני מציע שעו"ד קובסניאנו יקרא את התיקון לסעיף.

תמר קלהורה: לא קראנו את סעיף 7.

איתי עצמון: אנחנו כרגע דנים בסעיף 6א ו-8 לעניין ההשתלמויות.

שרון מאיר: אני אקרא גם את סעיף 8.

איתי עצמון: לגבי חובת הבחינה?

דודו קובסניאנו: הורדנו.

בני כפיר: אין בחינה.

איתן כבל: חאלס.

איתן כבל: תודה.

איתן כבל: אני מעלה את סעיפים 6א ו-8.

איתן כבל: בעד סעיפים 6א ו-8 – 1

איתן כבל: נמנעים – אין

איתן כבל: אני מאשר עם התיקונים, התוספות והשינויים.

איתן כבל: סעיף 7, תוקף הרישיון.

איתן כבל: מה גובה האגרה?

בני כפיר: 224 שקלים.

איתן כבל: השנה?

בני כפיר: שילמתי השבוע.

שרון מאיר: זה היום, אבל לפי החוק החדש - - -

קריאה: זה תנאי בל יעבור?

בני כפיר: תנאי בל יעבור.

תמר קלהורה: גם במקצוע שלנו זה תנאי בל יעבור.

דודו קובסניאנו: אנחנו משלמים יותר.

שרון מאיר: אנחנו משלמים פי ארבעה לשנה.

חגי ארבל: אתם גם מקבלים פי ארבעה.

שרון מאיר: לא בטוח.

שרון מאיר: יום עבודה שלי זה לא יום עבודה - - -

איתן כבל: חברים יקרים, זה לא דיון על גובה האגרות עכשיו.

איתן כבל: בסך-הכול רצינו להבין במה מדובר.

איתן כבל: בעד סעיף 7 – 1

איתן כבל: נמנעים – אין

איתן כבל: 7 – מאשר.

איתן כבל: הלאה.

איתן כבל: 9.

שרון מאיר: זה חידוש רישיון.

איתי עצמון: סעיף 9, נמחק, אני מבין.

שרון מאיר: נכון.

איתן כבל: סימן ב.

איתן כבל: 10.

איתן כבל: הערות?

איתן כבל: כן, אדוני.

מרדכי ברנס: אני מבקש שהממונה על מורי הדרך יהיה מורה דרך בעל ותק של לפחות עשר שנים.

פיני שני: ממש לא.

איתן כבל: עזוב.

איתן כבל: כפרה עליך, אתה מסדר את עצמך עכשיו?

מרדכי ברנס: אני לא מסדר, אבל תשמע, אדוני.

מרדכי ברנס: היה לי מקרה עכשיו שלמורה דרך שללו את הרישיון לצמיתות בגלל שהוא פעל נגד פעולה אנטישמית ובגלל שהוא זקן.

מרדכי ברנס: אתה חייב לשמוע את הסיפור הזה, אדוני.

מרדכי ברנס: מורה דרך מסביר על הויה דולורוזה בצורה מיוחדת מאוד, בתחנה החמישית התיירת אומרת למורה הדרך: אתם היהודים הרגתם את ישו.

מרדכי ברנס: הוא אומר לה: בגלל אנשים כמוך מיליונים של אנשים נהרגו.

מרדכי ברנס: הממונה על מורי הדרך שללה לו את הרישיון לצמיתות.

יוסי פתאל: אגב, בצדק.

מרדכי ברנס: זה נשמע לך הגיוני הדבר הזה?

יוסי פתאל: כן.

יוסי פתאל: מאוד הגיוני.

איתי עצמון: אנחנו לא מכירים את פרטי המקרה, אנחנו לא עוסקים במקרים ספציפיים.

מרדכי ברנס: בית המשפט קבע שזה לא בסדר.

איתן כבל: ברנס, כפרה עליך, נו, בחיאת דינכ, לאן אתה מביא אותי?

איתן כבל: תיכף תגיד לי שמישהו הוריד אותם מהאוטובוס כי הם רצו ללכת לשירותים או לקנות בקיוסק.

מרדכי ברנס: סליחה, אם אין לו ניסיון במורי דרך, הוא לא יכול להיות ממונה על מורי הדרך.

יוסי פתאל: הניסיון לא רלוונטי לסיפור הזה.

קריאות: - - -

איתן כבל: הלאה, חבר'ה.

איתן כבל: תודה רבה לכם.

איתן כבל: בעד סעיף 10 – 1

איתן כבל: נמנעים – אין

איתן כבל: הערות.

 << אורח >> אורי בר אל: אני מבקש שבמסד הנתונים של המשרד ייקבע לא רק מספר הרישיון, אלא גם שפות ההדרכה, כי הנושא הזה היום לא מעודכן.

דודו קובסניאנו: אין לנו התנגדות.

מרדכי ברנס: להוסיף כתובת מייל, מס' טלפון ואתר.

שרון מאיר: זה לא יהיה מעודכן.

בני כפיר: רק בהסכמה של מורה הדרך.

תמר קלהורה: המטרה של הפרסום הזה היא לא לייצר קשר, זה למטרה רגולטורית, לדעת מי הם מורי הדרך בעלי הרישיון.

מרדכי ברנס: משרד התיירות מסובב לכל כיוון.

תמר קלהורה: לא.

תמר קלהורה: המטרה של זה היא לא להתחיל ליצור קשר.

מרדכי ברנס: בהזדמנות זו שאתם עושים, אפשר להוסיף מספר טלפון, כתובת מייל.

יוסי פתאל: מורה הדרך הוא לא מארגן תיירות.

יוסי פתאל: מה הטלפון צריך להיות שם?

יוסי פתאל: אתה מנסה להיות גם מארגן וגם מורה וגם לקבוע מי יהיה - - -

איתי עצמון: המטרה של הפרסום שהיה בנוסח הקודם – מרשם – היא לתת לציבור מידע לגבי מורי הדרך שיש להם רישיונות בתוקף ואלה שרישיונם מותלה או מבוטל, כדי שהציבור שמקבל את השירות יוכל לדעת שהוא מקבל אותו מאנשים שיש להם רישיון בתוקף.

איתי עצמון: זאת המטרה.

איתי עצמון: המטרה היא לא פרסום או יצירת קשר עם בעלי הרישיונות.

מרדכי ברנס: איך הוא יכול לדבר עם הבן אדם הזה שיש לו רישיון?

איתי עצמון: אותו בן אדם יכול להקים אתר אינטרנט עם פרטים, ואז אני כצרכן יכול לחפש מורה דרך ולמצוא אותך.

 << אורח >> אורי בר אל: השפה היא חלק בלתי נפרד.

מרדכי ברנס: הסכימו.

איתן כבל: בר-אל, הסכימו.

שרון מאיר: סעיף 11(ב)(1) יכלול גם את השפות שבהן הוא מדריך.

מרדכי ברנס: להוסיף אם יש לו רכב אשכול או אין לו רכב אשכול.

איתן כבל: ובאיזה מקום הוא עושה את התיקונים?

מרדכי ברנס: זה אמצעי שיווק כל כך טוב, למה לא - - -

איתן כבל: תרשה לי.

איתן כבל: זו בדיוק הטעות שלך.

איתן כבל: את זה תכתוב באתר שלך ליד ה-80 קורסים שעשית.

מרדכי ברנס: באתר שלי הכול כתוב.

מרדכי ברנס: אל תדאג, אדוני.

חגי ארבל: סליחה, האם אפשר לבקש שמרשם מורי הדרך יפורסם גם בשפות נוספות?

איתן כבל: אתה מהמשמר החברתי?

חגי ארבל: כן.

איתן כבל: זה לא הוגן.

איתן כבל: לא שמעתי את זה בהתחלה.

איתן כבל: אדוני מייצג כאן - - -

חגי ארבל: אני מייצג גם את הציבור.

איתן כבל: זה לא משנה.

איתן כבל: העובדה שאתה במשמר החברתי, לא הייתה צריכה להעלות כאן.

איתן כבל: ברצינות אני אומר, אתה בודק אותנו, חברי הכנסת, ולא נהגת באמת המידה הזאת.

איתן כבל: אתה פה כאדם שמייצג אינטרס, לגיטימי דרך אגב.

חגי ארבל: האמת היא שראיתי פה היום דברים שדי מעוררי צמרמורת בנושא קשר בין אנשים מהשוק ואנשי המשרד.

חגי ארבל: זה ייכנס לדוח של המשמר החברתי.

איתן כבל: לא, אדוני, תסלח לי.

איתן כבל: אני אומר לך שאני אגיש תלונה נגדך.

חגי ארבל: אני נרשמתי בתור - - -

חגי ארבל: כשהצגתי את עצמי בפעם הראשונה אמרתי את זה וגם בטופס הרישום שלי.

איתן כבל: תסלח לי, זה לא מאפשר לך.

איתן כבל: זה ניגוד עניינים מובנה.

איתן כבל: כל מה שאתה טורח להגיד על חברי הכנסת – כתוב: קשוט עצמך בטרם תקשוט אחרים.

איתן כבל: אני אגיש תלונה נגדך בעניין הזה.

איתן כבל: אם תכתוב כנציג המשמר החברתי מילה, אני אומר לך את זה, מילה, אות, אתה כאן אינטרסנט לכל דבר ועניין.

איתן כבל: אתה לא יכול לנתק את עצמך מהעניין.

איתן כבל: לא הגון.

קריאה: זה ניגוד אינטרסים.

איתן כבל: ממש.

איתן כבל: אני מכבד אותך.

איתן כבל: אני נותן לך אלף ואחת במות.

איתן כבל: במחילה, לא שמתי לב.

איתן כבל: זה גם סוג של הפעלת לחץ על חברי הכנסת.

איתן כבל: איזה מין דבר זה?

איתן כבל: פשוט לא לעניין.

איתן כבל: לא מכובד.

חגי ארבל: בכל מקרה, מבחינה עניינית לגבי הבקשה, המאגר הזה, היה ראוי שיפורסם בשפות נוספות בכל העולם.

שרון מאיר: זה מה שכתוב ב-11(א).

חגי ארבל: גם בשפות ייחודיות.

שרון מאיר: זה מה שכתוב ב-11(א).

חגי ארבל: כן, אבל עם דגש על שפות ייחודיות.

שרון מאיר: עברית, אנגלית ובשפות אחרות שיקבע השר.

איתן כבל: תודה.

איתן כבל: עם זה אין שום בעיה, אם כך.

איתן כבל: בעד סעיף 11 – 1

איתן כבל: נמנעים – אין

איתן כבל: אני מאשר את סעיף 11, עם התוספת לעניין ההדרכה.

איתן כבל: בבקשה.

איתי עצמון: אני מציע שתקראי גם את סעיף 13.

איתן כבל: יש הערות?

מרדכי ברנס: כללי האתיקה שפורסמו לפני כמה שנים מופיעים בחוברת מהודרת של 24 ועמודים, ורק בעמוד אחד, בנספח א', רשומים כללי האתיקה, כשסעיף 18 בכלל לא נמצא שם מתוך 22 כללים.

מרדכי ברנס: אני חושב שהכללים מנוסחים בצורה מאוד גרועה, וצריך לשתף את כל מורי הדרך בהכנת כללי האתיקה.

איתן כבל: מה זה "כל"?

מרדכי ברנס: כל מורי הדרך מפרסמים.

מרדכי ברנס: אם אדוני יקרא, יש למשל 22 סעיפים וחסר מספר 18.

מרדכי ברנס: זה נשמע הגיוני?

מרדכי ברנס: זה נמצא שם כבר חמש שנים.

מרדכי ברנס: מי קבע את הכללים האלה?

מרדכי ברנס: אין שם הגדרות.

שרון מאיר: המכון לאתיקה.

דודו קובסניאנו: לפי סעיף 13 להצעת החוק כתוב שהשר בהתייעצות עם הוועדה המייעצת.

דודו קובסניאנו: בוועדה המייעצת יש נציגים של מורי הדרך.

מרדכי ברנס: נציג.

מרדכי ברנס: נציג זה לא מספיק.

מרדכי ברנס: נגיע לזה, ואז נדבר על זה.

בני כפיר: יש ארבעה נציגים ועוד אנשים אחרים.

מרדכי ברנס: רק מורה דרך אחד.

בני כפיר: ארבעה מורי דרך היו נציגים - - -

איתן כבל: חברים, אני לא בורר בין הקבוצה הזאת של המדריכים לבין הקבוצה הזאת של המדריכים.

איתן כבל: לא הבנתי מה הבעיה פה.

מרדכי ברנס: כללי האתיקה לא תקינים.

איתן כבל: אדוני, עושים חדשים.

שרון מאיר: אנחנו לא מאשרים אותם עכשיו.

מרדכי ברנס: בשיתוף עם כל מורי הדרך.

שרון מאיר: ככלי האתיקה לא עומדים פה על השולחן עכשיו.

איתן כבל: תודה, הלאה.

איתן כבל: יש תקנות חדשות שיובאו.

איתי עצמון: אני מניח שהם יפורסמו גם להערות הציבור.

דודו קובסניאנו: חייבים.

דודו קובסניאנו: מה זאת אומרת "מניח"?

דודו קובסניאנו: בעד סעיפים 13-12 – 1

דודו קובסניאנו: נמנעים – אין

איתן כבל: 12, 13 אני מאשר.

איתן כבל: הלאה.

איתן כבל: 14.

איתי עצמון: אני מציע שתסבירו וגם הקדמה אולי לפרק של הדין המשמעתי.

שרון מאיר: אלה הנסיבות שבגינן מורה יעמוד לדין משמעתי בפני ועדת המשמעת.

שרון מאיר: יש פה רשימה סגורה.

בני כפיר: אני חושב שמורה דרך שמוזמן לוועדת האתיקה לדיון שציינת כאן חייב להיות מלווה במישהו מקצועי שיעזור לו להתמודד מול הוועדה.

בני כפיר: אני רוצה שיהיה רשום כאן שיש למורה הדרך אפשרות להביא מישהו שיעזור לו משפטית.

דודו קובסניאנו: זה מופיע בהמשך, בסעיפים שתראה.

מרדכי ברנס: זה לא מופיע, אבל זה צריך להופיע.

בני כפיר: אם זה מופיע, אני רוצה שיירשם בפרוטוקול שהוא יכול להביא איתו מישהו, שלא ילך לבד.

שרון מאיר: אלה הנסיבות.

שרון מאיר: נגיע לוועדת המשמעת עצמה, ואז נדבר על זה.

איתן כבל: על מה עכשיו ההתלהבות?

בני כפיר: אמרתי שמורה דרך שמוזמן לוועדת המשמעת מכל סיבה, שיהיה רשום שיש לו אפשרות להביא איתו מי שיעזור לו משפטית.

איתן כבל: אני חושב שזה לגיטימי.

דודו קובסניאנו: למיטב זכרוני זה מופיע בהמשך.

לאה ורון: אולי תגידו איפה.

איתן כבל: לי זה נראה דבר הכי לגיטימי שאדם לא יכול לייצג את עצמו היטב, אפילו עורכי דין מבקשים עורכי דין כדי לייצג את עצמם.

איתן כבל: זה דבר לגיטימי.

איתן כבל: אתה יכול להיות ורבלי, בעל יכולות מדהימות - - -

שרון מאיר: בסעיף 21א זה מופיע פעמיים, בסעיף 22 זה מופיע.

מרדכי ברנס: שהוועדה תוודא שזה קורה.

איתן כבל: נגיע לזה.

איתן כבל: הלאה.

איתן כבל: בואו נמשיך.

קריאות: - - -

איתן כבל: חברים יקרים, אני אוודה, לא נאשר בלי שזה יהיה.

איתן כבל: תודה.

איתן כבל: הלאה.

שרון מאיר: 14 מאושר?

שרון מאיר: בעד סעיף 14 – 1

שרון מאיר: נמנעים – אין

איתן כבל: אני מאשר.

איתן כבל: הלאה.

איתן כבל: הערות.

איתן כבל: בבקשה, ברנס.

מרדכי ברנס: אני חושב שכל חברי ועדת המשמעת חייבים להיות מורי דרך.

מרדכי ברנס: כשעושים ועדת משמעת לחבר כנסת, כולם חברי כנסת; עורכי דין – כולם עורכי דין; קברניטים – כולם קברניטים.

איתן כבל: אני מבין את מה שאתה אומר, אני לא מקבל.

איתן כבל: אני רוצה להזכיר שפה אנחנו מדברים על מודלים אחרים לגמרי.

מרדכי ברנס: מה שופט יודע על מורי דרך?

איתן כבל: מה יודעת השופטת חיות בבואה לדון בעניינו של – אתה יכול להגיד את זה על כל דבר ודבר.

מרדכי ברנס: זה אתיקה מקצועית.

מרדכי ברנס: שופט, בסדר, אבל שיהיו לפחות שני מורי דרך.

מרדכי ברנס: אין מורה דרך, מורה הדרך הוא בודד.

איתן כבל: אתה אומר את הדברים, אני לא חושב שאתה צודק.

איתן כבל: ההפך, לפעמים קשה לאותו אחד שהוא מורה דרך אפילו לפעמים לתת מענים מול קולגות שלו.

איתן כבל: אתה יודע כמה קשה, דרך אגב, פה בכנסת לוועדת האתיקה?

איתן כבל: אין לך מושג איזה קושי עצום זה שהיא צריכה לדון על חברים שהיא פוגשת במסדרון.

איתן כבל: אם זה היה תלוי בי, הייתי מוציא את זה.

מרדכי שנבל: שיוסיפו נציגי ציבור.

איתן כבל: עזוב עכשיו, אנחנו לא פותחים את הדיון הזה.

איתן כבל: אני אומר רק ברמת העיקרון, יש פה בקושי.

איתן כבל: בכל בדיקה או חקירה, אפילו מול צה"ל, כשיש לי ויכוח, אפילו חקיקה, צריך להוציא את זה מהגורם שחי את החיים היומיומיים של התהליך.

מרדכי ברנס: אני אגיד לך למה אני אומר את זה, כי בעתירה עם המורה דרך ששללו לו את הרישיון, ראיתי כמה הם לא בעניינים.

תמר קלהורה: מדובר פה על מודל של ועדות משמעת שהמשרד שלנו מיישם בחקיקה שיש בה מתן רישיון לעסוק במקצוע על ידי המדינה.

תמר קלהורה: יש הרבה מודלים של משמעת, כי יש הרבה סוגים של עיסוקים.

תמר קלהורה: למשל לשכת עורכי הדין היא זאת שנותנת את הרישיון.

תמר קלהורה: במקומות שבהם המדינה נותנת את הרישיון זה המודל המקובל.

איתן כבל: תודה, גברתי.

איתן כבל: אני מעלה להצבעה את סעיף 15 ומאשר אותו.

איתן כבל: בעד סעיף 15 – 1

איתן כבל: נמנעים – אין

איתן כבל: הלאה.

איתן כבל: 16 – מאשר.

איתן כבל: בעד סעיף 16 – 1

איתן כבל: נמנעים – אין

איתן כבל: הלאה.

איתן כבל: 17.

איתי עצמון: אני עוצר כאן.

איתי עצמון: הסעיפים האלה תואמים את המודל המקובל בדין משמעתי.

איתי עצמון: התיקונים שמופיעים ב"עקוב אחר שינויים" הם בעקבות הערות שלנו, הייעוץ המשפטי של הוועדה, שגם אושרו על ידי משרד המשפטים.

איתי עצמון: הם מבטאים, כפי שאמרתי, מודל מקובל.

מרדכי שנבל: כתוב בסעיף 17א "הורשע בפסק דין סופי בעבירה פלילית".

מרדכי שנבל: השאלה היא, האם כל עבירה פלילית?

מרדכי שנבל: במקצועות אחרים מוגדר עבירה פלילית שיש עימה קלון.

שרון מאיר: "שמפאת מהותה, חומרתה או נסיבותיה.

שרון מאיר: "

איתי עצמון: החקיקה העדכנית כבר לא נוקטת במונח "שיש עמה קלון", אלא בתיבה כפי שנקראה כאן.

מרדכי שנבל: כל עבירה פלילית?

איתי עצמון: "עבריה פלילית שמפאת מהותה, חומרתה או נסיבותיה.

איתי עצמון: " זו התיבה המקובלת.

איתן כבל: תודה.

איתן כבל: הערות?

איתן כבל: אני מבקש לאשר את הסעיפים.

לאה ורון: מאפשרים לו להמשיך ולדון במשך תקופה ארוכה מאוד.

דודו קובסניאנו: הוא בתוך התיק, אנחנו כבר לא שולטים מתי הוא יכול או לא יכול.

איתן כבל: זו בדיוק הנקודה.

איתן כבל: אני אקצר את זה לשלושה חודשים.

איתן כבל: תודה.

איתן כבל: אני מעלה את הסעיפים - - -

איתי עצמון: סעיפים 17, 18, 19 ו-19א, עם התיקון.

איתן כבל: תודה.

איתן כבל: בעד סעיפים 17, 18, 19 ו-19א – 1

איתן כבל: נמנעים – אין

איתן כבל: אני מאשר.

איתן כבל: אני מסיים פה.

איתן כבל: תודה רבה לכם, הישיבה נעולה.